Larrañagak eta Juaneneak B multzoko finala jokatuko dute | Oriamendi 2010\nLarrañagak eta Juaneneak B multzoko finala jokatuko dute\nLarrañagak eta Juaneneak ez zuten sustorik nahi, baina lan egin eta sufritu egin behar izan zuten B multzoko finalerako txartela lortzeko.\nJuaneneak 24 tanto egin behar zituen Zubiriren aurka eta 30-24 irabazi zuen txartela lortzeko. Larrañagak 27 batu behar zituen, 30-27 irabazi zuen, baina ederki sufritu zuen Segurolaren aurka.\nBi partidak oso onak izan ziren, oso ondo jokatuta, piloteatuta eta akatsik gabe. Lehenengoan Juaneneak eta Zubirik ikuskizun bikaina eskaini zuten irabazlearen bi akatsekin. Zubirik ez zuen akatsik ere egin, baina ez zion irabazteko balio izan.\nJuanenea 6-1 aurreratu zen eta Zubirik 14 eta 16 berdindu zuen arren, lau-bost tantoko zuloa ireki zuen berriro 30-24 bukatzeko. Saldiaskoak 22 tanto egin zituen piloteoan eta 8 sakearekin. Goizuetako atzelariak 15 tanto egin zituen piloteoan eta zazpi sakez.\nBeste bakarkakoan Larrañagak Segurolaren aurka aritu behar izan zuen. Soken kontra jarri zuen, eta lan serioaren ondorioz, azkoitiarrak aurrera atera zuen partidua.\nAizarnazabalgoak aurrea hartu zuen 10-14 markagailuan eta Larrañagak 16na, 17na eta 21na berdindu zuen. Segurola 22-25 aurretik jarri zenean akats bat egin zuen eta garesti ordaindu ere bai. Larrañagak oparia aprobetxatu zuen eta 23-25etik 28-25ekora pasa ziren.\nHorrenbestez, Juaneneak eta Larrañagak merezimendu osoz irabazi dituzte euren bi partidak eta larunbatean jokatuko dute finala jaialdiko bigarren partiduan.\nURRIZAK ETA AIZPURU III-AK ERAMAN DUTE ESTELARRA\nBikotekako estelarrean lau pilotariek partida bikaina eskaini zuten. Jaialdia oso gustukoa izan zen eta baita binakako lehia ere. Urrizak eta Aizpuruk 34-40 irabazi zuten Urrizaren aurka. Bi izarrak bere maila bikainean aritu ziren, Etxarri eta Aizpuruk oso ongi lagunduta.\nGorritak agintzen zuten 24-18ko markagailuarekin, baina 26nako berdinketaren ostean urdinek bost tantoko aldea hartu zuten, 30-35, eta garaipena lortu zuten.\nUrrizak 19 tanto eta huts bakarra egin zuen. Segurtasun hori funtsezkoa izan zen. Barrenetxeak sei tanto egin zituen sakean eta hamar piloteoan, baina lau falta ere egin zituen. Etxarrik eta Aizpuruk euren zenbakietan zberdindu egin zuten gei zazpirekin, estelar handi bati distira emanez.


Debako Zubi Zaharrean egin zen eskualdean Euskaraldia garatzeko burutzen ari diren lanaren aurkezpena. / DV\nBailarako herri guztietan ekimena prestatzeko lanetan dihardute, herritarrak eta erakundeak elkarrekin\nEL DIARIO VASCO DEBA. Sábado, 30 junio 2018, 00:15\nDebabarreneko 80 lagun batu ziren asteazkenean Debako Zubi Zaharrean Euskaraldia ekimena bailaran elkarrekin egingo dutela azaltzeko. Izan ere, Debabarreneko herri guztietan Euskaraldia prestatzeko lanetan dihardute, herritarrak eta erakundeak elkarrekin, datorren azaroaren 23rako dena ondo antolatuta izateko.\nAgerraldian emandako datuen arabera, zortzi herrietako datuak bateratuta, Debabarrenean, ezagutzari dagokionez, %58,6 dira euskaldunak, %20,8 ia-euskaldunak eta %20,5 erdaldunak. Orduan, 10etik 8k euskaraz ulertzen du eta 10etik 6k euskaraz aritzeko gaitasuna dauka. Euskaraldia ariketa praktikoa izango da, erabilera erdigunean jarriko duena, eta ingurua eta herritarrak prestatuta, hamaika egunetan euskararen erabilera handitzea eta esparru berrietara zabaltzea izango du helburu, erabilera datuak ezagutzarenera gerturatzea.\n«Ez neurriz, ez izaeraz, ez soziolinguistikoki... ez dute antz haundirik, ezberdinak dira bailarako herriak -diote antolatzaileek-, baina praktika bera erabiliko dute eguneroko hizkuntza ohiturei astindua eman eta euskararen erabilerari bultzada emateko: ahobiziak eta belarriprestak aktibatu, prestatu eta hamaika egunez, azaroaren 23tik abenduaren 3ra, aproba eginda. Hala, ahobiziek euskara ulertzen duten guztiekin euskaraz egingo dute (lanean, etxean, lagun artean...), baita ezezagunekin lehen hitza, gutxienez, ere; belarriprestek berriz, dakiten guztiei euskaraz egiteko gonbitea egingo diete, beraiekin euskaraz egiteko eskatuko diete, nahiz eta belarriprestek euskaraz edota erdaraz erantzun».\nAnder de Luis se sube al podio en Urretxu Las fiestas de Amaña cumplen 40 años


Bihar Eibarren egongo da Emakumeok Mugimenduan egitasmoa aurkezten duen Txita ibiltaria - etakitto.eus\nBihar Eibarren egongo da Emakumeok Mugimenduan egitasmoa aurkezten duen Txita ibiltaria\nETA KITTO 2021, Abe 15\nEmakumeok Mugimenduan egitasmoa aurkezten duen Txita ibiltaria Gipuzkoako 20 udalerritan ibiliko da abenduan eta urtarrilean eta bihar Eibarrera ailegatuko da, goizeko 10:30etik 13:30era eta 15:30etik 18:30era.\nGipuzkoako Foru Aldundiko Kultura, Lankidetza, Gazteria eta Kirol Sailak, emakumea eta kirola programaren baitan, Emakumeok Mugimenduan ekimena jarri du abian. Egitasmoaren helburua emakumezkoen aktibotasuna bistaratzea eta garatzen laguntzea da.\nEmakumeok Mugimenduan-en baitan, hainbat ekintza antolatu dituzte Gipuzkoako emakumeen jarduera fisikoa areagotzeko. Horietako bat da Emakumeok Mugimenduan Erronka Digital Soliarioa: 40.000 kilometro, munduari bira emateko. Gipuzkoatik hasi, meridianoa zeharkatu eta Gipuzkoara itzuliko gara, mundua hankaz gora jarri eta gure gizartea hausnarketara gonbidatzeko.\nHala, erronkaren bidez lortutako kilometroekin, emakumeen ahalduntzea sustatzen duten 3 erakunde lagunduko dira. Urtarrila erdialdera jakinaraziko dituzte erakundeen izenak.\nErronka Digital Solidariorako izen-ematea zabalik\nEmakumeok Mugimenduan Erronka Digital Solidarioan parte hartzeko izen-ematea zabalik dago. Parte hartzeko, Kinendu aplikazioa deskargatu eta erronkan izena eman behar da. Une horretatik aurrera, norberak bere mugimendua erregistratu ahal izango du. Urtarrilaren 1etik otsailaren 28ra batuko dira kilometroak.\nKilometroak, batzeko modu asko daude: oinez, korrika, dantzan, igerian, pedalei eraginez, bakarka edo taldean, kiroldegietan, kalean ala naturan, mugimendu orok batzen du!\n« [BIDEOA] VI. Gilda Lehiaketa martxan da Unbeko Kirol Gunearen ateak zabaldu dituzte berriz »


ELDH Europako abokatuen elkarteak kezka agertu du 13/13 auziaren inguruan | Politika | Berria\nELDH Europako abokatuen elkarteak kezka agertu du 13/13 auziaren inguruan\nDemokraziaren eta Giza Eskubideen Aldeko Abokatuen Europako Elkarteak Espainiari eskatu dio epaiketa bertan behera uzteko eta auzipetuak kargugabetzeko.\n13/13 sumarioan auzipetuak, gaur zortzi, Espainako Auzitegi Nazionalean. Marta Jara / Foku Tamaina handiagoan ikusi\nJoan den astean hasi zen Espainiako Auzitegi Nazionalean 13/13 sumarioko epaiketa, euskal presoen abokatu lanetan aritutako zortzi herritarren aurka. Horren aurrean, ELDH Demokraziaren eta Giza Eskubideen Aldeko Abokatuen Europako Elkarteak «kezka larria» azaldu du auziaren zenbait inguruabarri buruz, eta Espainiari eskatu dio epaiketa bertan behera uzteko eta auzipetuak kargugabetzeko.\nBesteak beste, elkarteak nabarmendu du abokatuak beren bezeroak ordezkatzeagatik auzipetu dituztela, «Turkian bezala», eta 2010eko apirilaren 14ko polizia operazioa ekarri du gogora, nabarmenduta abokatuen bulegoak arakatu zituztela eta abokatuak bost egunez eduki zituztela inkomunikatuta. Areago, gogorarazi du abokatuen telefonoak zelatatu zituztela CNI Espainiako zerbitzu sekretuek, gutxienez 2008tik, eta, beraz, euskal presoen defentsa estrategien berri izan zutela.\nEra berean, elkarteak azaldu du torturaren erabilera frogatuta dagoela kasu honetan, Naia Zuriarrainen testigantza jasota dagoelako Eusko Jaurlaritzak torturari buruz eginiko 2017ko txostenean, eta gogorarazi du Fernando Grande-Marlaska Espainiako egungo Barne ministroa zela instrukzio epailea; baita Estrasburgoko auzitegiak Grande-Marlaskari sarri kargu hartu diola ere, tortura salaketak behar bezainbeste ez ikertzeagatik.\nELDHren arabera, 2010eko apirileko miaketak «irregulartasunez beteak» egon ziren, eta «sekretu profesionala» urratu zen; besteak beste, abokatuen eta euren bezeroen arteko gutun trukea konfiskatuta. Gainera, ohartarazi du 13/13 auzian epaitzen ari direnetatik lau jada zigortu zituztela 11/13 sumarioan.\nHori horrela, ELDHk adierazi du Espainiak «sistematikoki» urratzen dituela Habanako Printzipioak. Horien arabera, gobernuek bermatu behar dute «abokatuek beren lanbide funtzio guztiak betetzeko gai izango direla beldurrik, eragozpenik, jazarpenik edo interferentzia desegokirik gabe». Halaber, «abokatuen segurtasuna mehatxatuta dagoenean, autoritateek ziurtatu» behar dute segurtasun hori. Kasu honetan, ordea, Espainiako Gobernua bera da abokatuen segurtasuna mehatxatzen ari dena, ELDHk azaldu duenez.\nHoriek horrela, elkarteak «kezka larria» agertu du lege prozeduraren inguruan, uste baitu urratzen ari direla defentsarako, epaiketa bidezko bat izateko, benetako babes judizialerako eta egitate berarengatik bi aldiz epaitua ez izateko eskubidea.\nJon Enparantza: «Prozesua espetxeetan lehertzea nahi zuten; ez zuten lortu»


Iparla azpian txango erraza | Euskal-Herria.Org\n»Iparla azpian txango erraza (track)\nUrdoze herriaren mendebaldera, Iparla/Astate mendia ikusiko dugu. Herritik norabide horrekin ateratzen den pista zabala hartu eta abereentzako aterbe zabal bat eskuinean utzita, gorantz hasiko gara eta aurrean dagoen erreka tartean sartuko. Erreka eskuinean beherago dugularik, malda gutxiko bide politetik, ordu bete baino lehenago (bidean ez bagara gelditu inguru ederra miresten edo zeruan ikusten diren saiei begira), errekaren zokoraino iritsiko gara (440 m).\nErreka zeharkatu eta bideak ipar alderantz joko du, lehen baino malda gogorragoarekin. Gero berriro mendebalderantz eta beste ordu erdian, 625 m.ko garaieran, borda bat kokatutako bide gurutzera iritsiko gara. Zuzen gorantz jarraituz gero, Iparla eta Astaten artean dagoen Harrieta lepora iritsiko ginateke, baina guk, eskuinetara doan bide laua jarraituz, hogei minutuan, Larrarte lepora iritsiko gara. Paisaia, edozein aldetara ere ederra baldin bada, Iparla aldera, Gapelu zirkoa zehazki, are ederragoa.\nPistak orain, beherantz hartzen du, Labastidatik Iparlarako bidearen bila, eta ordu erdi baino lehenago, ezkerretara bihurgune bat egiten duen lekuan, Urdoze seinalatuz eskuinetara ateratzen den bidea hartuko dugu eta ordu laurdenean, Labastidan errepidera aterako gara. Ehun metro errepidetik eginda, berriko eskuinetara bide bat hartu (marra horiekin seinalaturik) eta hogei minutuan Urdozen gaude.


EUSKAL HERRIKO HISTORIA ::: 2010.ETIK GAUR EGUNERA ARTEKO IBILBIDE POLITIKOA\nEuskadin, Eusko Jaurlaritzara konstituzionalismoaren etorrerarekin, eztabaida haundia sortuko zen hezkuntzaren inguruan. Konstituzionalisten aburuz, aurreko euskal gobernuek gurasoei bere seme-alabak euskaraz matrikulatzeko derrigortzen zieten, espainieraz matrikulatzeko askatasuna ukatuz. Eusko Jaurlaritzak erraztasun guztiak eman zituen gurasoek bere seme-alaben hezkuntzarako mintzaira-eredua aukera zezaten (A eredua [dena gaztelaniaz euskara ikasgai bezala], B eredua [ikasgai batzuk euskaraz eta beste batzuk gaztelaniaz] eta D eredua [dena euskaraz hizkuntza eta literatura espainarraren ikasgaiarekin ] ).\n2010.eko otsailaren 17an Eusko Jaurlaritzak matrikulazioetako datuak jakitera eman zituen. Espainieraz matrikulatzeko konstituzionalistek egindako kanpaina eta gero: gurasoen %3,9ak espainieraz ikasteko eredua aukeratu zuen (A eredua), %22,4ak eredu elebiduna (B eredua) eta %73,6ak euskaraz ikasteko eredua (D eredua). Eusko Jaurlaritzaren hezkuntza sailburuak oker zeudela adierazi zuen, espainieraz ikasteko eskaera gehiago egongo zela uste baitzuten, eta guraso guztiek bere hizkuntza-askatasuna erabat erabili zutela. Hurrengo urtean, 2011.ean, konstituzionalismoak ez zuen egin espainieraz matrikulatzeko kanpainarik.\n2010.eko martxoan, "Bruselako Deklarazioa"-n, nazioarteko esparruko 20 pertsona ospetsu baino gehiagok parte hartu zuen, hauen artean Bakearen Nobel saridunak izandako Desmond Tutu eta Frederik de Klerk, Hegoafrikako presidente ohia, edo John Hume eta Mary Robinson, irlandar lehen ministro ohiak izandakoak. Deklarazioaren bitartez, ETAri "nazioarteko erakunde independente batek kontrolaturiko su-eten iraunkorra eta baldintzagabea" eskatzen zioten, eta Espainiar Gobernuari "behar bezala erantzun dezala" egoera horri "ezberdintasunak konpon daitezen eta bake iraunkorra jadets dadin".\n2010.eko apirilak 24an ezker abertzaleak "Iruñeko Deklarazioa"-ren bitartez ETAri eta Espainiar Gobernuari "Bruselako Deklarazioa"-ri era konstruktiboan erantzuteko eskatzen die. Espainiar Gobernuari egiten zitzaizkion eskaera guztiei beti gauza bera erantzuten zuen, behin eta berriro adieraziz, bakea lortzeko Espainiar Gobernua ez zela mugitu behar, ETA bakarrik.\n2010.eko irailak 25ean ezker abertzale tradizionala, EA, Aralar, Alternatiba, Iparraldeko Abertzaleen Batasuna, eta sindikatu abertzale batzuk "Gernikako Akordioa" sinatu zuten, zeinean ETAri su-eten iraunkorra eskatzen zieten "armak betirako uzteko borondatearen adierazpen bezala", orobat euskal gizartean adiskidetze baten beharra adierazten zen, eta alde bietako biktimen ezagutzea eta ordaintza. Sinatzaileek euskal gatazka politikoa (sinatzaileen aburuz, euskal populuaren autodeterminazio eskubidearen gabeziak eta euskal lurraldetasunari begirunea ez izateak sorrazita) konpontzeko bazterketarik gabeko elkarrizketa bilatuko zutela hitzematen zuten; eta edozein motatako mehatxu, atxiloketa edo torturaren desagerpena, alderdien legea, lege antiterrorista eta epaitegi berezien indargabetzea, eta ETAko presoen sakabanaketaren amaiera eskatzen zuten.\n2011.eko urtarrilak 10ean ETAk su-eten "iraunkorra, orokorra eta nazioartekoki egiaztagarria" deklaratzen zuen, halaber "behin betiko konponketarekiko konpromiso irmoa". Indar konstituzionalistek ez zuten nahikoa kontsideratu, eta ETAri "espainiar gizarteak zain dagoen bakarra ETAk terrorismo uztea eta armak ematea" zela esan zioten.\n2011.eko urtarrilak 24an euskararen kontseilu aholkularian hemeretzi kide berri sartzean López lehendakariak Artatzako jauregian (Leioa, Bizkaia) emandako hitzaldian, "biolentziaren desagerpenak euskara behin betiko askatasunarekin bat egingo zuela" adierazi zuen, hau euskara terrorismoarekin erlazionatzea bezala ulertu zen, eztabaida haundia sorraraziz; Euskaltzaindiak ere, gai politikoetan inoiz sartzen ez dena, Lehendakaria kritikatuz. Egun batzuk geroago, Lehendakariak barkamenak eskatu zituen eta, gero, hedabide publikoetan euskararen erabilera sustatzeko Eusko Jaurlaritzaren kanpaina hasi zen, era honetan, Lehendakariaren hitzaldia eta gero euskal hizkuntzarekiko Eusko Jaurlaritzak euskal gizartean zuen irudi txarra aldatzeko asmoarekin.\n2011.eko otsailak 7an Euskalduna Jauregian, Sortu, ezker abertzale tradizionalaren alderdi politiko berriaren estatutuak aurkezten dira. Estatutu hauetan edozein eratako biolentzia baztertzen zen, ETArena barne, orobat Sortuko kideen kanporatze automatikoa biolentziaren apologia egiten bazuten. Era berean, "azken hamarkadetan gure populuan egon diren biolentzia anitzek sortutako biktima guztien ezagutzea eta ordaintza lortzeko" bere laguntza emango zuela hitzematen zuen.\nUrte bereko martxoan Epaitegi Gorenak alderdi honen legalizazioa ukatuko zuen, Batasunaren jarraitzailea eta ETAren terrismoaren zerbitzurako tresna zela argudiatuz.\n2009an, bide armatua uzteko eta bide demokratiko eta baketsuen aldeko apostua egiteko ezker abertzalearen estrategiaren norabide aldaketarekin, 2011.eko apirilaren 3an, ezker abertzale tradizionala, Eusko Alkartasuna eta Ezker Batuaren zatiketa batetik sorturiko Aternatibaren arteko negoziazioetatik Bildu koalizioa sortuko zen. Koalizio hau, foru- eta udal-hauteskundeetara aurkezteko egin zena, ezker abertzaleko independenteez eta EA eta Alternatibako kideez osatuta zegoen.\n2011.eko maitzak 1ean Epaitegi Gorenak Bilduko kandidaturak baliogabetu zituen, ETAren tresna bezala kontsideratzeagatik, baina Epaitegi Konstituzionalak, lau egun geroago, maitzaren 5ean, Epaitegi Gorenak, koalizio honen kasuan, espainiar konstituzioan 23. artikuluan ezarritako parte hartze politikoko eskubidea urratu zuela kontsideratu zuen, honela, Bilduk, foru- eta udal-hauteskundeetara aurkezteko aukera izango zuen. PPk, haserre bizian, epai hau kritikatu zuen, PSOEk bultzaturiko "epai politikoa" zela kontsideratuz, beren aburuz, epaiaren helburu bakarra "etakideak berriz erakundeetara itzultzea" baitzen.\n2011.eko maitzak 22ko foru- eta udal-hauteskundeetan Bilduk Hego Euskal Herrian 313.231 bozka eta 1.138 zinegotzi lortuko zituen, Euskadiko bigarren indar politikoan bihurtuz, lehen indarra izan zen EAJtik hogeita hamar mila bozka eskasera, eta Nafarroako laugarren indarrean, UPN, PSN-PSOE eta NaBai 2011ren (Aralar, PNV eta independentez osatua) atzetik. 88 udalerritan Bilduk erabateko gehiengoa lortuko zuen eta 25 udalerrietan gehiengo erlatiboa, Bilduk, honela, Hego Euskal Herrian 123 alkate lortuz, Donostiako alkatea ere koalizio honetakoa izanez. Bilduk bere datu hoberenak Gipuzkoako herrialdean erdietsi zituen, lau udalerri ezik besteetan zerrendarik bozkatuena izan zen, eta Gipuzkoako Foru Aldundia gobernatzera pasatuko zen, bizkaitarra EAJk gobernatuz, arabarra PPk eta Nafarroako Foru Gobernua UPNk eta PSN-PSOEk osaturiko koalizio batek.\nBilduren emaitza on hauek borroka armatuaren estretegia baztertu zuen ezker abertzalearen norabide berriaren onespena ekarten zuten eta konstituzionalismoaren porrota Euskadin. PSE-EE-PSOE hirugarren indarra izatera pasatuko zen eta PP laugarrena, bien artean bozken %36a lortuz, bi urte aurrerago, ostera, 2008.eko Espainiako hauteskunde orokorretan, PSE-EE-PSOE Euskadiko hiru herrialdeetako lehen indarra izan zen. Hauteskunde-prorrot honen zergatia Eusko Jaurlaritzak euskal gizartean zuen irudian dugu, munduko krisi-ekonomikoan murgilduta Euskadiko biztanleriak nortasun gaietan gehiegi sartuta edo ETAko presoen kartelak kentzen arduratuta ikusten zuelako, euskaldunen premiazko arazoetan, hots, langabezia edo euskal ekonomia suspertzeko politikak aurrera eramaten arduratuta egon beharrean. Eusko Jaurlaritzaren politika eraginkor hauek beharrezkoak ziren euskalduna bezalako autonomia erkidego batean, daukan eskumenen mailagatik erdi-independentea izanez, Euskadiko ekonomiari dagokion guztia gehiena bertatik kudeatu behar baita.\n2011.eko irailean, espetxean urte bi zain egon eta gero, Arnaldo Otegi, eta baita Rafa Diez Usabiaga ere, "Bateragune" kasuagatik 10 urteko kartzela-zigorra ezarri zieten, buruzagi mailan banda armatuaren barne egoteagatik. López lehendakariak "epaiari men egiten ziola baina ulertzen zuela euskal gizarteak ez ulertzea" esan zuen, "Bateragune"-ren bitartez hasi zenari esker ezker abertzaleak borroka armatuaren estrategia utzi baitzuen.\n2011.eko urriaren 17an "Donostiako Nazioarteko Bake Konferentzia" Aieteko Jauregian egin zen, bertan Kofi Annan (1997. eta 2006. urteren bitartean NBEko idazkari nagusia izan zena, 2001. urteko Bakearen Nobel Sariduna eta NBEko bitartekoa nazioarteko gatazketan), Bertie Ahern (Ipar Irlandako bake-negoziazioetan zehar Irlandako lehen ministroa izan zena), Jonathan Powell (Ipar Irlandako bake-negoziazioetan zehar Tony Blair-en britaniar kabinetearen burua), Gerry Adams (Ipar Irlandako bake-negoziazioetan zehar Sinn Féinn alderdiaren aitzindaria), Gro Harlem Brundtland (Norvegiako lehen ministro ohia) eta Pierre Joxe (Frantziako defentsa eta barne ministro ohia) bezalako nazioarteko pertsona ospetsuak egon ziren, orobat euskal erakunde politiko ezberdinak (PP, UPyD eta UPN ezik, ez baitzuten nahi izan parte hartu), sindikalak eta sozialak. PSOEk hasieran ez zuen parte hartu nahi izan, baina geroago bai, halere ez zen PSOEko gobernu zentraleko edo euskalduneko ordezkaririk egon.\nKonferentziaren ostean, Bertie Ahern-ek irakurritako deklarazioan, "Aieteko Deklarazioa" bezala ezagutua izango zena, ETAri borroka armatuaren behin betiko amaieraren deklarazio publikoa eskatzen zioten eta espainiar eta frantziar gobernuekin elkarrizketa eskatzea bakar-bakarrik gatazkaren ondorioei buruz aritzeko. Bestalde, urratsak ematera eskatzen zuten adiskidetzea eta biktimen eta hauengan sortutako atsekabearen ezagutzea lortzeko, eta baita, existitzen zen gatazka politikoa konpontzeko, indar politikoen arteko elkarrizketa akordioetara heltzeko, geroago, biztanleriak berretsiko zituztenak. Alderdi gehienak, ezker abertzalea barne, deklarazioaren puntu guztiekin ados zeudela adierazi zuten, PSOEk jarrera anbiguoa erakutsi zuen (Espainiako gobernuaren baimenik gabe konferentzia ezin izango zen egin); PP, UPyD, UPN eta Colectivo de Víctimas del Terrorismo, aldiz, deklarazioaren guztiz kontra jarri ziren, "ETAko biktimei iseka egitea" zela adieraziz. PPren haserrea sekulakoa izan zen, "euskal gatazka politiko" batez hitz egiten zuen konferentziaren deklarazioa, nazioarteko hedabide garrantzitsuenetarikoetan igorri zelako, nazioarteko mailan konstituzionalismoak beti ukatu izan baitzuen gatazka hau, terrorismo hutsa zela adieraziz.\n"Aieteko Deklarazioa" irakurri eta hiru egun geroago, 2011.eko urriak 20an, ETAk borroka armatuaren behin betiko amaiera deklaratu zuen, bere komunikatuan deklarazioaren puntu guztiekin bere adostasuna adieraziz, eta Espainia eta Frantziako gobernuei elkarrizketarako dei bat eginez presoei eta desarmatzeari buruz akordio batera heltzeko.\n2011.eko azaroaren 20an egin ziren Espainiako hauteskunde orokorretarako ezker abertzale tradizionala, EA, Alternatiba eta Aralar bat egingo zuten Amaiur izeneko koalizio batean, izen honen jatorria Amaiur 1512.eko gaztelar konkistari eutsiko zion azken nafar gotorlekua izatetik dator. Amaiurrek Hego Euskal Herrian 334.498 bozka lortu zituen eta 7 diputatu. EAJk Euskadin 324.317 bozka eta 5 diputatu lortu zituen, Nafarroan Geroa Bai koalizioaren bitartez independenteekin aliatuko zen 42.415 bozka eta diputatu bat lortuz.\n2012.eko maiatzak 9an "Bateragune" kasuagatik Arnaldo Otegi eta Rafa Diez Usabiagaren zigorra 6 urteko gartzelara eta 10 urteko gaitasungabetze politikora jeitsiko zen, epaituriko biak ETAko buruzagiak ez zirela kontsideratu zelako. Bozka partikularrean epaileetariko batek absolbituak izan behar zirela adierazi zuen eta, beste batek, baita bozka partikularrean ere, inpartzialtasunagatik epaiketa errepikatu behar zela. Ezker abertzaleak epai hau "politikoa" zela kontsideratu zuen, eta honen xede bakarra Arnaldo Otegi hurrengo urteko legebiltzarrerako hauteskundeetara lehendakarigai bezala aurkeztu ez ahal izatea zela adierazi zuen.\nEkainak 10ean Donostian Euskal Herria Bildu koalizioa aurkeztu zen, Eusko Alkartasuna, Aralar, Alternatiba eta ezker abertzaleko independenteez osatuta. Koalizioaren helburua euskal hauteskundeetara aurkeztea eta legebiltzarrean politika subiranistak eta independentistak bultzatzea zen. Nahiz eta Amaiur koalizioa osatzen zuten alderdi bereak izan, izen aldaketaren zergatia etorkizunean sigla bera batzuen barnean Pirinioen alde bietako euskal alderdi ezkertiar eta independentista guztiak bat egitea zen.\n2012.eko ekainak 20an, azkenean, Epaitegi Konstituzionalak Sortu legalizatu zuen, bakarrik bozka baten aldearekin, Espainiar konstituzioko 22. artikuluan idatzitako "alderdi politikoak sortzeko askatasuna"-ri dagokionean, Epaitegi Gorenak, Sortuko kideen "elkartzeko eskubidea" urratu egin zuela kontsideratzean.\nAbuztuaren 21ean Patxi López lehendakariak urriaren 21erako hauteskunde aurreratuetarako deia egin zuen. Legebiltzarrerako hauteskundeen emaitzak honako hauek izan ziren: EAJk 27 diputatu lortu zituen; EH Bildu, 21; PSE-EE, 16; PP, 10; eta UPyD, 1.\nAbenduaren 12an Iñigo Urkullu, EAJko Euzkadi Buru Batzarreko lehendakaria eta Eusko Jaurlaritzarako lehendakarigaia, bere alderdiko diputatuen bozkei esker lehendakari izendatua izan zen. Bere agintearen lehentasunak: krisi ekonomikoaren aurka borrokatzea eta Euskadiri marko juridiko-politiko berri bat ematea, euskaldunei bere etorkizuna erabakitzea utziko diona. Gutxiengoan gobernatu behar duenez, beste alderdi politikoekin akordioetara heldu beharko da bere politika ekonomikoak eta subiranistak aurrera eramateko.\nEuzko Alderdi Jeltzalea - Partido Nacionalista Vasco ( EAJ-PNV) [ Zentro-Eskuina, Demokristauak ]\nSortu [ Ezkerra, Sozialistak ]\nAralar [ Ezkerra, Sozialistak ]\nEusko Alkartasuna ( EA ) [ Zentro-Ezkerra, Sozialdemokratak ]\nAlternatiba [ Ezkerra, Komunistak ]\nBildu [ Sortu, EA eta Alternatibak osatutako koalizioa ]\nAmaiur [ Sortu, EA, Aralar eta Alternatibak osatutako koalizioa ]\nEuskal Herria Bildu (EH Bildu) [ Sortu, EA, Aralar eta Alternatibak osatutako koalizioa ]\nNafarroako berezko Alderdi Abertzaleak\nNafarroa Bai 2011 ( NaBai 2011) [ Aralar, EAJ eta independenteez osatutako koalizioa ]\nGeroa Bai [ EAJ eta independenteez osatutako koalizioa ]\nIparraldeko berezko Alderdi Abertzaleak\nAbertzaleen Batasuna ( AB ) [ Ezkerra, Sozialistak ]\nEuskal Herria Bai ( EHBai ) [ AB, ezker abertzaleko independenteak eta EAk osatutako koalizioa ]\nEuskadiko Alderdi Konstituzionalistak\nPartido Socialista de Euskadi - Euskadiko Ezkerra - PSOE [ PSE-EE ( PSOE ) ] [ Zentro-Ezkerra, Sozialdemokratak ]\nPartido Popular del País Vasco ( PP ) [ Zentro-Eskuina, Demokristauak ]\nUnión Progreso y Democracia ( UPyD ) [ Zentro-Ezkerra, Zentralistak ]\nNafarroako Alderdi Konstituzionalistak\nUnión del Pueblo Navarro ( UPN ) [ Zentro-Eskuina, Foralistak ]\nPartido Socialista de Navarra - PSOE ( PSN-PSOE ) [ Zentro-Ezkerra, Sozialdemokratak ]\nPartido Popular de Navarra ( PP ) [ Zentro-Eskuina, Demokristauak ]\nEzker Anitza - Izquierda Unida [ Ezkerra, Komunistak ]\nEzkerra - Ezker Batua - Berdeak [ Ezkerra, Komunistak ]\nIzquierda Unida de Navarra - Nafarroako Ezker Batua ( IUN-NEB ) [ Ezkerra, Komunistak ]\nIzquierda - Ezkerra [ IUN-NEB eta Batzarreren arteko koalizioa ]\nNafarroako berezko Alderdi Euskaltzalea\nBatzarre [ Ezkerra, Sozialistak ]\nEuskadiko Autonomi Erkidegoko informazioa hurrengo orrialdean


«Aurkariak gorago daude» | Kirola | Berria\n«Aurkariak gorago daude»\nZer gertatzen ari zaio Urdaibairi? Bizkaiko Txapelketa bakarrik irabazi du, eta ligan seigarren doa. «Jakingo bagenu guk...», aitortu du Jon Unanue arraunlariak.\nEneko Bilbao, Urdaibaiko trainerua zuzentzen, denboraldi honetako estropada batean. JON URBE / FOKU\nGauzak ondo ez doazenean talde batean, nonbaitetik irteten du tiroak lehenago edo geroago, eta Urdaibain aurreko astean atera zen: Joseba Fernandez entrenatzaileak ez du jarraituko bertan datorren denboraldian. «Arraunlariek ez dute bat egiten nire mezuarekin», azaldu zuen prestatzaile pasaitarrak. Entrenatzailearen aldetik eten da katea, ia beti gertatzen den bezala, eta ematen zuen uda osoaren kolore gris bertsua izango zuela traineru estropadak amaitzeko falta den tarteak. Baina hara non, aurreko asteburuan, Eusko Label ligako bi estropadetan, bigarren txandaren jabe egin zen Bou Bizkaia trainerua Ondarroan (Bizkaia) eta Hondarribian (Gipuzkoa), eta igandean hutsa behar izan zuen bandera irabazteko, Oriok lau segundo baino ez zizkiolako atera.\nBa al dator bere onera Urdaibai? Jon Unanue arraunlaria (Azkoitia, Gipuzkoa, 1988) eskarmentu handikoa da: urteak daramatza Bermeon (Bizkaia), eta ooso ondo ezagutzen ditu kluba eta haren ingurua. Garbi asko erantzun dio galderari: «Saiatzen ari gara gora egiten, baina onartu behar dugu bandera irabazten ari diren horiek pixka bat gorago daudela. Aurkariak gorago daude». Ez du ezkutatu kosta egiten ari zaiela goian muturra sartzea: «Kostatzen ari zaigu talde horiei aurre egiten, azkenaldian gorantz goazen arren». Ondo baino hobeto daki zein den sendagai onena hain beharrezkoak dituzten bi pauso horiek emateko: «Animo pixka bat behar dugu, zortearen laguntzaz bada ere bandera bat irabazi, eta horrek sekulako bultzada emango liguke Kontxara begira. Eginahal betean gabiltza emaitza on horren bila».\nKontxa aipatu du, eta Zarauzko (Gipuzkoa) asteburuko estropada ospetsua ere bai, eta banaka-banako estropadak ere atera zaizkio ahotik. Seinale baduela itxaropenik oraindik denboraldi petral hau itxuraz aldatzeko. Baina nolakoa da itxaropen hori? Benetakoa ala ilusio baten ondorio? Denborak esango du, eta laster amaituko da sasoia. Azkar jakingo da erantzuna.\nGalderak eta galderak bata bestearen atzetik dabiltza traineru barruan, zergatik ari den izaten hain eskasa uda. Batetik, aurrera begiratu beharra dago: «Egoskorrak gara berez, eta segituko dugu geure onenaren bila». Baina aurrera egiteko ondo ez ibiltzea zer eragin duen jakiteak ere nolabaiteko lasaitasuna emango lioke taldeari. Galdera horrek ez du erantzunik, ordea: «Guk geuk jakingo bagenu zergatik gabiltzan horrela, seguru honezkero aurkitu geniola konponbidea». Etsipenaren marra ere gainditu du galdera zail horren bila,eta «egun batetik bestera erabat aldrebes bihurtu ote garen edo...», esan du barru-barrutik. «Talde irabazle bat gara, iaz gauza asko irabazi genituen-eta, baina bat-batean seigarren izatea ez da onartzen erraza». Gaizki hasi, emaitza txarrak kateatzen segitu, eta bigarren txandatik atera ezinda dabil Bou Bizkaia: «Dena batu zitzaigun. Ondo ez ginen hasi; gero emaitza txarrak elkarri josi genizkion, eta, bigarren txandarenak aitzakia soinua badu ere, nekeza da hortik egoerari buelta ematea». Emaitza txarren txiribueltan alderrai ibili behar horretan, «halako batean, egoera konponezin bihurtu zen».\n«Denok gara erantzule»\nNola atera zulo horretatik? Lanari lana kateatuz, ez baitago beste biderik. Baina ezin lanerako aldarterik onena eduki hain emaitza txarrekin. Onartu du taldean nola dabiltzan: «Normala da emaitza txarrekin zalantzak sortzea, eta gurean ere hori gertatu da. Bazeuden dudak lehen, eta orain ere badaude. Emaitzek giroa txartu dute».\nEz dio, baina, aparteko oihartzunik eman nahi giroaren kontuari: «Egin ezazu kontu gurea bezalako talde batean dena emaitzetan biltzen dela. Gure helburu nagusia irabaztea da, eta gure haserreak eta une txarrak emaitza onek estali izan dituzte. Ez badira onak, aurten bezala, normala da giro txarra sortzea».\nFernandezen erabakiak korapilo bat askatu ote du? Ezezkoan dago, baina ez askatu ez duelako: «Arraunlariok saiatu gara gai horretatik aparte egoten, eta izango du arrazoirik erabaki hori hartzeko». Iruditzen zaio entrenatzaileari ere «gaina hartu» diola irabazten ibili ondoren seigarren ibiltzeak, baina garbi du Fernandez ez dela okerren erantzule bakarra: «Guztion ardura da hau dena».


Hemen dago web semantikoa! (2) — Eibar.ORG | Eibarko peoria\nHemen zaude: Hasiera / Blogak / Teknosexua / Hemen dago web semantikoa! (2)\nHemen dago web semantikoa! (2)\nMikel Larreategi 2005/05/21 08:45\nLuistxok aurkitu du web semantikoaren aplikazio kuriosoa.\nCraigslist izeneko webgune handi eta erabilgarri bat dago, non jendeak anuntzio sailkatuak jartzen dituen. Etxe salerosketa, motoa dela, autoa, lan eskaintzak eta abar. Craigslist ez dago pertsonentzat bakarrik pentsatua, informazioa "modu semantikoan" ere ematen bait du. Adibidez, Bostonen alokairuan dauden apartamentuen anuntzioak ikus ditzazkegu pertsonek irakurtzeko moduan edo ordenagailuek irakurtzeko moduan\nBestalde, badakizue Googlek AEBtako mapa guztiak eskaintzen dituela bere Google Maps zerbitzuan.\nBa begira, buru azkar bati bururatu zaio biak konbinatzen dituen zerbitzua ematea, automatikoki, eta ordenagailuen arteko komunikazioaz aprobetxatuz. HousingMaps zerbitzua da hori. Nahikoa duzue ezkerreko aukeretan Boston aukeratuta. Gero mapa etortzen zaizuenean, klik egin puntu gorri edo hori horietako batean eta Craigslist webguneko anuntzio berberak ikusiko dituzue.\nKasu honetan Chicagon egiten diren delituei buruzko webgune bat hartu da oinarritzat, eta mapen sistema berdina jarri zaio, ChicagoCrime . Hor ez dago langilerik tartean. Datuak automatikoki hartzen dira delituen datubasetik eta gero mapa batetan aurkezten dira.\nAdibide bi hauek posible dira, pertsonek ikusi ahal izateko HTMLaz gain informazioa "modu semantikoan" ematen delako webgune horietan.\nNik garbi daukat, eta Luistxok eskuz egin du lan hori kriminalitate eta alokairuen eskaintzak eta prezioen arteko konparaketa eginez.\nZein beste aplikazio bururatzen zaizkizue zuei?\n(Inor zuzenketak egiten hasi aurretik esan beharra dut artikulu pare honetan zenbait sinplifikazio egin ditudala, gauza gehiegi ez konplikatzeagatik. Emaidazue lizentzia hori mesedez)


'Jaia, kaia eta iraultza alaia' aldarrikatuko dituzte Aste Nagusi Piratan | Bizigiro | Berria\n'Jaia, kaia eta iraultza alaia' aldarrikatuko dituzte Aste Nagusi Piratan\nAbuztuaren 11tik 19ra bitarte ospatuko dituzte jaiak Donostian. Jai herrikoi, euskaldun eta askeak ospatzeko dozenaka ekitaldi antolatu dituzte.\nDonostiako Piratak gaurko aurkezpenean Juan Carlos Ruiz/FOKU\nGaur aurkeztu dute abuztuaren 11tik 19ra bitarte Kaia, jaia eta iraultza alaia lelopean Donostiako Piratek antolatu duten egitarau oparoa. Txupinazotik hasi eta irrikitaldiraino, ekitaldi andana antolatu dituzte piratek jai herrikoi, euskaldun eta askeak ospatzeko. Tartean dira kontzertu, bertso afari eta poteoak, eta, nola ez, jaien ikur bihurtu den abordatzea.\nJaigune aske bat sortu nahi dute piratek, eta argi utzi dute ez dutela onartuko sexu erasorik. Zirgari lantalde berriak sexu erasoen kontrako protolokoa sakondu eta egituratu du urte osoan. Lehenengo aldiz, puntu morea antolatu dute Flamenka gunean egon daitezkeen erasoei ahalik eta azkarrena erantzuteko; gauero egongo da irekita, 23:30etik 04:00etara. Salaketarako telefonoa ere aktibo egongo da aste nagusi guztian: 664-16 44 08.\nDonostiako kaian izango du erdigunea piraten guneak. Egun osorako ekintzak antolatu dituzte, baina gaueko kontzertuak izan ohi dira jendetsuenak. Emakumeen aldeko apostua egin dute aurten kontzertuak antolatzeko orduan, hamabortz taldetatik hamaikatan emakumeen presentzia nabaria baita. Bertzeak bertze, Fan & Go, MICE, Belako eta Anje Duhalderen kontzertuak izango dira Flamenka gunean.\nAbuztuaren 13an ospatuko da jaien ikur bilakatu den abordatzea. Urtero bezala, festa giroan Kontxako badia abordatuko dute, eta, hala, besta gune bilakatuko dute. Aurten, berrikuntza gisa, abordatze eguneko bazkaria Flamenka gunean izango da. Izena emateko epea irekita dago, eta piraten webgunean bertan eman daiteke. Flamenka gunean ez ezik, Trinitate plazan ere antolatuko dituzte ekintzak piratek. Gauero, 21:00etan, afariak emango dituzte, eta afalondoa girotzeko kontzertuak ere antolatu dituzte. Hara doazenek La Jodedera, Ainhoa Larrañaga eta Iker Lauroba eta Lur Kortaren abestiak entzuteko aukera izango dute, bertzeak bertze.\nHamabi kofradiak osatzen dute Donostiako piraten mugimendua. Flamenka eta Trinitate plazako guneez gain, besta usaina Donostiako auzoetara eramateko bertzelako egitasmoak ere antolatuko dituzte kofradiek. Tartean dira bertso saio, poteo, herri bazkari eta jolasak.\nKaia erabiltzeko zailtasunak\nDena ez da besta izan, ordea, gaurko aurkezpenan, Donostiko piratek kaia erabiltzeko dituzten zailtasunak salatu baitituzte. Aurten, erraterako, udan iraungo duten lonjaren berrikuntza lanek jaigunea birplanteatzera behartu ditu piratak. Lasta gunea kendu, eta txosna eta kontzertu gunea Flamenkan integratu dituzte; horrek segurtasun protokolo berria osatzera bideratu ditu Piratak.\nTrabak traba, Donostiako Piratek kaian jarraituko dutela adierazi dute. Aurtengo leloak (Kaia, jaia eta iraultza alaia), gainera, "jaiaren erdigunea" den kaiko eramua aldarrikatu nahi du.


Elkartasuna Manuela d'Avilarekin\nEskuin-muturrak Brasilen eta munduan darabilen jazarpen eta eraispen politika salatzen du Sortuk.\n“Nirekin ala nire aurka”, horrelakoxea da Bolssonaro aplikatzen ari den politika Brasilgo Errepublikako presidentetzara iritsi zenetik, eta ondorioz herrialdea tentsio eta polarizazio politiko egoera jasanezinean murgildu du. Besteak beste, Mariella Franco Rio de Janeiroko PSOLko zinegotziaren hilketa eragin zuen politika horrek eta baita Jean Wyllys LGTBI mugimenduko militante ezagun eta PSOLko diputatuaren erbesteratzea.\nOrain, Manuela d ‘Avila Brasilgo Alderdi Komunistako (PCdoB) kidea dute jomugan. 2018ko Brasilgo Presidenteordetzarako aurkeztu zen eta azken udal hauteskundeetan bigarren itzulira pasa zen, Porto Alegreko Alkatetzarako hautagai izan zenean. Manuela d ‘Avilaren aurkako mehatxuek koska bat gora egin dute orain, bost urteko alabaren bortxaketarekin mehatxu egin baitiote.\nEskuin-muturrak Brasilen eta munduan darabilen jazarpen eta eraispen politika salatzen du SORTUk. Aldi berean, Manuela d ‘Avila lagunari, PcdoB alderdiari eta Brasilgo eskuin-muturrak jomugan duen ezker osoari babesa eta elkartasuna helarazten diogu.\nJaso ezazu, Manuela adiskidea, besarkadarik beroena Euskal Herritik.\nBorrokan jarraitzen dugu eta jarraituko dugu.


Aerodromo mayhem - Ezarri Aerodromo mayhem Free\nJokoak Aerodromo mayhem\nHorrela nahi izanez gero Aerodromo mayhem , mesedez, saiatu jokoak horietako bat:\nIzan dituzu abentura honetan gidaria, Frank, Tom eta Joe artean aukeratu ahal izango duzu izan nahi duzun aukeratu. Ondoren hegazkinaren mantendu behar airean ahalik eta luze jo ere, zenbat erregai utzi duzu bistatik galdu gabe, handia begiratu besterik ez baduzu biltzen gasolina tankeak daude. Be garezurrak, bonba edo misil gisa desagerrarazi nahi duten etsaiak ibili.\nPilotu hegazkin ikusgarria eta zara zeruan onena. Zure helburua da etsaiaren ontziak zure espazioa inbaditu nahi duten suntsitzeko. Oso trebea izan beharko duzu luze pantailaren angelu guztietatik hegazkin izango duzu, eta ezin izango duzu ere keinu denbora delako bizirik jarraitu nahi izanez gero. Bildu txanpon eta hobariak oso lagungarria izango da aurki\nMaus aire indarrean\nGidariak onenetariko bat zara osoari planeta lurra daude eta zure aurkari guztiak joko azkar-erritmo honetan non espazio bat maneiatzen askoz Star Wars bezala ere frogatu behar duzu. Joko nola ikusi, ontzia edo gailu barruan ikusi nahi baduzu aukera dezakezu. Zure erreflexuak guztiei egoera honetatik ateratzeko behar duzu.\nJoko dibertigarria eta berezia non non dena paper zatiak egin da mundu batean egin paperezko hegazkin bat hegan. Zure pilotu Godiva, Mo, Hank, Whitlam, Helmut, Stubbs, edo Bocio arteko beste batzuen artean aukeratu ahal izango duzu. Hainbat pantaila abiadura bizian hegan eta agertzen diren oztopoak saihestuz pasatzen. Saiatu zure aurkarien aurreikusteko lehenengo iritsi amaieran.\nBeti izan duzu hegazkinak sutsua eta orain Bigarren Mundu Gerran pilotu profesional bat bihurtu duzu. Zuk lasai hegan ari den bitartean etsaia patruila batek zinen harritu. Dodge guztiak zure maniobrak eta horiek guztiak hankaz gora botatzeko zuten guztia egin baino lehen saiakerak harrigarria ustiatzeko zure plano zoragarriak.\nOraindik guztiak staw Wars saga fan bat bada, ezin duzu gainditu up aukera tiroak eta itsasontzi honetan jolasteko. Daude Star Wars agertzen diren ontziak askok probatzen arduraduna zara. Mugitu gaitasuna sahiestu oztopo guztien topo duzu zure abentura eta arrakastaz misioak guztiak bete.\nAzkenik duzu aire trafikoaren kontrolean lan egin daiteke, pista unharmed eta zure leku lasai batean helikopteroa hegazkin lurrak lagunduz.


Filipinetako bandera - Wikipedia, entziklopedia askea.\nFilipinetako bandera 1898ko ekainaren 12an erabakitakoa da. Bi errenkadaz osatua dago: urdina bata, gorria bestea. Mastaren aldean oinarria daukan hiruki zuri batez osatzen da. Hiruki horren erdian urre-koloreko eguzki bat agertzen da zortzi izpi nagusiekin. Izpi nagusi bakoitzak hiru izpiez osatua dago. Hirukiaren erpinetan bost puntako izar horiak daude.\nBake garaietan errenkada urdina goian jartzen da eta gorria behean. Gerra garaietan alderantziz: gorria goian eta urdina behean.\nAfganistan • Arabiar Emirerri Batuak • Armenia • Azerbaijan • Bahrain • Bangladesh • Bhutan • Brunei • Ekialdeko Timor • Errusia • Filipinak • Georgia • Hego Korea • India • Indonesia • Ipar Korea • Iran • Irak • Israel • Japonia • Jordania • Kanbodia • Kazakhstan • Kirgizistan • Kuwait • Laos • Libano • Malaysia • Maldivak • Mongolia • Myanmar • Nepal • Oman • Pakistan • Qatar • Saudi Arabia • Singapur • Siria • Sri Lanka • Tajikistan • Thailandia • Turkia • Turkmenistan • Txinako Herri Errepublika (Taiwan • Hong Kong • Macau) • Uzbekistan • Vietnam • Zipre\nMultimedia: National flag of the Philippines\nOrriaren azken aldaketa: 27 azaroa 2019, 13:53.


Eguzkiaren lorea, gizakien etxeak gordetzen dituena - Bizkaiko Hitza\nEguzkiaren lorea, gizakien etxeak gordetzen dituena\n2019, ekainak 21 Bizkaia, Hala Bazan 684\nGizakiak sarri erabili izan du mitologia ulertzen ez dituen gauzei azalpena ematen saiatzeko: munduaren sorrera, eguraldia, zerua, eguzkia eta ilargia… Ezagutza heltzen ez zen tokietara heltzeko, mota guztietako azalpen eta istorioak sortu izan dira jakin-minaren sabel aseezina betetzeko ahaleginean. Izan ere, izaki eta kontakizun mitologikoak izan dira maiz gizakiak biziaren zentzua azaltzeko topatutako bideak.\nHala, istorio eta kondaira askotan aurki daitezke garai batean azalpenik ez zuten fenomenoei topatutako zergatiak. Fenomeno horien guztien artean, besteak beste, eguzkiak eta ilargiak denbora luzez obsesionatu izan dituzte gizakiak; kultura eta gizarte askoren oinarri bihurtzeraino. Pertsonen bizitzetan betidanik izan duten garrantzia dela eta, jainkotzat hartuak izan dira hainbat herrialdetan, eta, Euskal Herrian ere, berebiziko pisua izan dute tradizioetan.\nGehienak galdu egin dira, baina badira oraindik indarrean dirauten ohiturak, eta, horien artean, bada Euskal Herri osoan zabalduta dagoenik. Esaterako, Lapurdin eta Bizkaian, erraz topa daiteke eguzki lore bat edozein etxetako atarian eskegita. Esaten denez, espiritu txarrak aldentzen ditu eguzki loreak, eta, hain zuzen ere, bada euskal mitologian usadio horren arrazoia azaltzen duen kondaira bat.\nIluntasuna urratzeko lorea\nEsaten denez, orain dela milaka eta milaka urte, gizakia munduan zehar zabaltzen hasi zenean, ez zen ez eguzkirik ez ilargirik existitzen. Hortaz, gizakia ilunperik sakonenean bizi zen, lurraren azpitik ateratzen ziren itxura askotako mamuek izuturik: herensugeak, jentilak, zaldi hegalariak, sorginak…\nIkaratuta eta aurrera egin ezinik, gizakiak laguntza eskatu zion Amalurrari, etsita. Amalurra, baina, oso lanpetuta zebilen, eta ez zion jaramonik egin gizakiaren eskariari. Denbora igaro zen, eta gizakiak behin eta berriz egin zion erregu Amalurrari, arren babes zitzala nahierara ibiltzen ziren munstro ikaragarri horietatik.\nAzkenean, Amalurrak gizakien eskaria gogoan hartu, eta zera esan zien: “Seme-alaba nireak, Ilargia izeneko izaki argitsu bat sortuko dut zuek babesteko”. Eta, hala, Lurrak Ilargia sortu zuen. Hasieran, astro berriaren argiak izu-izu eginda utzi zituen gizakiak, kobazulotik irteteko ausardiarik gabe. Baina, handik gutxira, egoera berrira ohitu, eta haren argitan ibiltzen hasi ziren.\nJenioak eta sorginak ere zeruan agertutako argi berriarekin izutu egin ziren hasieran, gizakiak bezala, baina berehala ohitu ziren, eta gizakiak erasotzen hasi ziren berriz ere. Arazoak indarrean jarraitzen zuela ikusirik, beste behin joan zitzaion gizakia Lurrari erreguka: “Esker mila, Amalur, Ilargia emateagatik, baina zerbait indartsuagoa behar dugu; lurpeko jenioak erasoka ditugu berriz ere”.\nLurrak, orduan, gizakiaren eskaera onartu, eta Eguzki izeneko izaki are argiago bat sortu zuen. “Eguzkiak eguna egingo du, eta Ilargiak gaua”, azaldu zien. Hainbestekoa zen Eguzkiaren indarra, ezen gizakiei urteak kostatu baitzitzaien haren argitasun eta berotasunera ohitzea. Kontrara, ordea, lur azpiko jenioek ezin izan zioten Eguzkiaren indarrari aurre egin, eta, egun horretaz geroztik, gauez baino ez dira ateratzen. Ilargia atera bezain laster, ordea, gizakien ehizari ekiten zioten jenio maltzurrek, eta, horregatik, gizakiek hirugarrenez jo zuten Amalurrarengana, erreguka. “Hau izango da lagunduko dizuedan azkenengo aldia”, erantzun zien. “Lore bat sortuko dut, hain ederra ezen gaueko mamuek ikustean Eguzkia dela pentsatu eta bakean utziko zaituzteten”. Hala, eguzki lorea sortu zuen Amalurrak, egun ere gizakien etxeak gaizkitik babesten dituen lorea.


Emakume askoren arazoetako bat eta gizonezkoen% 15 inguru hankak barizeak dira. Gaixotasun horretan, hanken (zainak) ontziak, karbono dioxidoan aberatsak diren odolak itzultzen dituzte eta metabolismoaren hondakin produktuak deformatu, dilatatu, tonua galdu eta azalaren azpian agertzen dira.\nAkats kosmetikoez gain, zainen egituran aldaketak eta odol zirkulazio narriadurak hanketan ondoeza sortzen dute eta baita mina, edema eta ardura sentsazioa ere. Tratamenduan laguntzen duten hainbat tresna eta prozedura mediku dauden arren, oso garrantzitsua da hasieratik, barizeen lehen zantzuak agertu bezain pronto prebentzioan aritzea. Horrek mina, hantura, hanka nekatuak, kanpoko akats kosmetikoak ekiditen lagunduko du.\nBarizeak, normalean barizeak deritzo, aldaketa larriak dira horma venosa, bere ahultasuna, gehiegizko luzapena, horren ondorioz urdina biratutako bihurritutako zainak azalaren azpian agertzen dira. Hasierako fasean kapilar dilatatuak, koro txikiak eta gero handiagoak agertzen diren "izar" txikiak agertu daitezke.\nZainek egitura berezia dute: horma elastikoaz gain, balbula txikiak (poltsikoak) ere badituzte, odola kontrako norabidean isuri ez dadin. Barizeak eratzen dira zainen hormetan balbulak ahultzen, luzatu, deformatu eta ez dira erabat ixten. Hormen eta balbula akatsen gehiegizko luzatzeak odol hori ontzietan zehar okerrago egotea eragiten du, haren mugimendua moteldu egiten da eta gelditu egiten da. Lehenik, zainak txikiak "izarrak" edo armiarma hankak agertzen dira, eta gero zartailu bihurritu lodiagoak agertzen dira.\nBarizeen beste sintoma hauek honela ager daitezke:\ntxahalketan erretzea, eztarriko sentsazioa;\nhanketan ondoeza, ardura edo gogortasun sentsazioa;\ngihar espasmoak, kalamuak, gauez nabarmenagoak;\noinak eta orkatilak hantura;\nlarru lehorra edo azkurakoa, zurbila, eta azal osasuntsuagoa xbaino\nBarizeak izateko joera badago edo lehenengo sintomak agertzen badira, hanketan ondoeza eta mina desagerrarazten dituzten hainbat prozedura daude, odol zirkulazioa hobetzen laguntzen dute eta zainak tonifikatzen.\nAriketa eta jarduera fisikoa\nAriketa erregularrak hanketan odol zirkulazioa hobetzen du. Muskuluen uzkurdurak zainetan bildu duen odola bultzatzen laguntzen du. Ariketa odol presioa jaisten ere laguntzen du, barizeak laguntzen duen beste faktore negatibo bat baita.\nIntentsitate baxuko ariketa batek txahal giharretako uzkurdurak laguntzen du. Gehiegizko estresarik gabe funtzionatzen dute.\nEragin txikiko ariketak eraginkorrak dira:\nKonpresio galtzerdiak eta galtzerdiak\nKonpresio-galtzerdiak farmaziak eta ortopediako denda gehienetan daude eskuragarri. Hanketara presioa banatzen dute, zainen hormak estutu barrutik. Odola bihotzera mugitzen laguntzen du eta beheko muturretan odol pilaketa arintzen laguntzen du. Ikerketak aurkitu du 18 eta 21 mmHg arteko presioa mantentzen zuten belauneko luzera konpresio galtzerdiak erabiltzen zituzten pertsonek. astebeteko epean, barizeekin lotutako mina eta ondoeza murriztu dira. Garrantzitsua da mediku edo apaindegi espezialista batekin galtzerdiak eta galtzerdiak aukeratzea konpresio maila oker ez izateko.\nIkerketek frogatu dute zaldi gaztaina aterak hankako mina, larritasuna eta larruazalaren azkura murrizten lagun dezakeela gutxiegitasun venoso kronikoa duten pertsonen kasuan (hau da barizeen arrazoi nagusietako bat).\nBerrikuspen azterlan batek jakinarazi du itsas pinudunaren eta harategiaren erratzaren estraktuak hankaren hantura edo edema murriztu dezakeela, askotan barizeekin lotzen dena.\nLandareen laburpenak eta funtsezko olioak diluitu behar dira larruazala aplikatu aurretik edo aromaterapia-difusorean erabili.\nElikagai gazi edo sodio-aberatsak hantura laguntzen dute, oinak eta orkatilak barne, beraz, elikagai gaziak erretzearen ondorioz, uraren atxikipena minimizatu daiteke. Potasio handiko elikagaiak, hala nola almendrak eta pistatxoak barizeak prebenitzen eta tratatzen laguntzen dute, gorputzeko uraren atxikipena murriztuz. Talde honek honako hauek ditu:\nalmendrak eta pistatxoak;\ndilistak eta babarrun zuriak;\narrain mota batzuk, adibidez, izokina eta hegaluzea.\nZuntz elikagaiek hesteetako funtzioa mantentzen eta idorreria ekiditen laguntzen dute. Garrantzitsua izan daiteke, estresak balbulak kaltetu ditzakeelako edo odolak zainetan blokeatzea eragin dezake. Zuntz handiko elikagaiak honakoak dira:\nfruitu lehorrak, haziak eta lekaleak;\noloa, garia eta liza;\nGehiegizko pisua dutenek barizeak jasaten dituzte, beraz, kilo gehiago galtzeak zainen gaineko presioa murriztu dezake, hantura eta ondoeza murriztu.\nBarne dietetan flavonoideak dituzten elikagaiak gehitzeak laguntzen du barizeak izateko arriskua murrizten. Flavonoideek, biologikoki aktiboak diren substantziak izanik, odol-zirkulazioa hobetzen dute, odol-fluxu uniformea mantentzen dute eta zainetan odol-pilaketa izateko aukera murrizten dute. Arterietan odol-presioa jaisten eta odol-hodiak erlaxatzen laguntzen dute; zaratetan estresa murrizten dute eta barizeak izateko arriskua murrizten.\nflavonoideak dituzten jakiak hauek dira:\nbarazkiak: tipula berdea, piperrak, espinakak eta brokolia;\nzitrikoak eta mahatsak, gereziak, sagarrak eta blueberries;\nBelar prestaketa batzuek zainak tonifikatzen laguntzen dute eta deformazioa murrizten dute. Ustez, mahats-hazia ateratzeak hankaren hantura eta venous gutxiegitasun kronikoaren beste sintoma batzuk murriztu ditzakeela uste da, gaur egun horren eraginkortasunari buruzko froga gutxi dagoenez. Odolarekin lotutako botikak edaten ari bazara, mahats-hazi extract ez hartzea dietetiko osagarri gisa hartu behar duzu botikarekin elkarreragin dezakeelako eta hemorragia arriskua areagotzeko.\nArropa egokia aukeratzea\nArropa estua, estua eta sintetikoa eramateak odol-fluxua murriztu dezake hanketan. Beheko gorputzari odol-hornidura murrizten ez dion arropa solteak eta arropak eramateak odol-fluxua hobetzen du zainetan eta balbularen deformazioa gutxitzen du.\nDebekatuta dago oinetako estuak eta estuak eramatea. Behatz estuak dituzten oinetakoek odol hodietan presioa egiten dute eta mina eragiten dute. Oinetako ortopedikoak dituzten oinetakoak aukeratzea gomendatzen da.\nTakoi baxuak dituzten zapatak edo takoi altuen ordez solairu erosoa eta egonkorra izateak ere hanken barizeen mina arintzen lagun dezake.\nHankak maizago igo behar dira\nperiodikoki hankak gorantz altxatzeak, bihotzaren altuera berdineraino edo, gorago, zirkulazioa hobetzen laguntzen du. Horrek presioa murrizten du hanken zainetan, eta grabitateak odola bihotzera itzultzen laguntzen du. Denbora luzez esertzeko asmoa baduzu hankak altxatzen saiatzea, adibidez, lanean edo atseden hartzen baduzu.\nOinak, hankak eta izterrak masajeraz arinak odola mantentzen du zainetan. Masaje-olio leunak edo hidratagarria erabil ditzakezu emaitza bikainak lortzeko. Hala ere, oso garrantzitsua da presio zuzenean zainak saihestea, ehun ahulak kaltetu ditzakeelako. Ez da hain erabilgarria masaje dutxako ur jetsiekin, kontrastea barne.\nEz ezazu denbora luzez eseri. Denbora luzez lanean eseri behar baduzu, ahalegindu behar zara altxatzen eta mugitzen, edo, gutxienez, askotan aldatu posizioa odola hanketan zainetatik erabat isuri dadin.\nSaihestu hanka gurutzatuan eserita, odol-fluxua hanken eta oinen mugaketa areagotu dezakeelako eta zirkulazio arazoak okertzen.\nBarizeak tratatzeko prozedurak\nEtxean prebentzio neurriek ez dute zure zainen egoera hobetu, ondoeza, mina eta hantura larriak gertatzen badira, tratamendu medikoa beharrezkoa da barizeak kentzeko.\nMedikuak honako hau agindu dezake:\nAblazio endotermikoa.xx Hau da kaltetutako zainak zigilatzeko beroa aplikatzen den prozedura;\nFlebektomia anbulatorioaMedikuak larruazala zulatzen du eta barizeak kentzen ditu ebakidura txikien bidez. Prozedura tokiko anestesiapean egiten da, ia ez da orbainik geratzen;\nEskleroterapia.xx Prozedura honek aparra berezia erabiltzen du zainak kaltetzeko. Odola saihesbidearen ibaiaren sistematik igaroko da;\nLotura eta kentzea. <b Prozedura honetan barizeak kirurgikoki kentzen dira;\nLaser eragiketak.Argiaren eztanda intentsuak ildorantz zuzentzen dira, desagertuz;\nKirurgia endoskopikoa.xx eragiketa honetan bideo kamera txiki bat sartzen da hankan, zirujauak zer gertatzen ari den hobeto ikusten laguntzeko. Zainak ebakidura txiki batzuen bidez kentzen dira.\nBarizeak ondoeza eta akats kosmetikoak eragiten ditu. Etxean barizeak prebenitzea posiblea da eta dieta eta bizimodu aldaketek sintoma desatseginak murriz ditzakete. Baina gaixotasunak aurrera egin ahala, laguntza medikoa bilatu behar duzu akats ikusgarriak ezabatzeko eta zainak bera sendatzeko.


Donostia Moda Klusterrak antolatutako lehiaketaren irabazleak, egindako jantziak estreinatu zituzten – Donostiako Modaren Klusterra – Donostia Moda\nHome/Sin categoría/Donostia Moda Klusterrak antolatutako lehiaketaren irabazleak, egindako jantziak estreinatu zituzten\nDonostia Moda Klusterrak antolatutako lehiaketaren irabazleak, egindako jantziak estreinatu zituzten\nErrege Magoek Cinthya Cubillok, Donostia Moda Klusterrak antolatutako lehiaketaren irabazleak, egindako jantziak estreinatu zituzten\nAurten, Errege Magoek Frantzia pasealekuan kokatzen den Gabonetako Merkatuan agertu nahi izan dute, eta hara iristeko, Urumea ibaitik barrena gabarra bat erabili dute. Une horretan ikus ahal izan zen Erregeen jantzi berrien dotoretasuna; hain zuzen ere, Ekonomia Bultzatzeko Zinegotzigoaren Donostia Moda Klusterrak sustatutako lehiaketaren irabazleak, Cinthya Cubillok, diseinaturiko eta jositako jantziak. Pertsonaia horien tradizioa eta janzkera errespetatzeko baldintzei jarraiki, diseinatzaile gazteak kolore ezberdinak erabili ditu Errege bakoitzarentzat: granatea Meltxorrentzat, berdea Gasparrentzat eta urdin turkesa Baltasarrentzat. Belusa bordatu die mikrolentejuelekin eta brodatuaren ezarkinak jarri dizkie gerrikoetan, mahuketan eta tuniketan. Jantziak osatzen dituzten larruak sintetikoak eta ekologikoak izan dira. Jantziak forratuta zeuden eta amaierak eskuz josita junturak ez ikusteko. Gainera, prakek poltsikoak zituzten gozokiak gordetzeko.\nErnesto Gasco alkateordeak ondorengoa adierazi zuen: “egindako aukeraketarekin, hiriak jantzi berriak oparitu dizkie Erregeei, eskuz egindako brodatuekin; beraz, balioa eman zaio jantziak berritzeari, Ekialdetik datozen Erregeei dagokien kategoria eta guzti. Produktu on bat egitea lortu da, eta batik bat txikienei asko gustatu zaie”.\nErrege Magoek, behin Frantzia pasealekuan geratuta, lehen aldi harremanetan jarri ziren Donostiako haurrekin Gabonetako Azokan, eta handik hiriko auzo ezberdinetara joan ziren, azken orduko eskaerak jasotzeko. Udaletxeko Osoko Bilkuren Aretoan, berriz, ohiko harrera egin zuten, gutuna ematera hurbildutako haurrak banaka-banaka artatzearekin batera.\nDesfilea arratsaldeko seietan hasi zen, eta hiriko erdiguneko kaleetan zehar igaro zen. Desfilean Erregeek parte hartu zuten, bakoitza bere karrozara igota. Haiekin batera trikitilariak, txarangak, su-hiltzaileak, tren turistikoa, autobus turistikoa, Dbus-en autobus hibridoa eta Errege Mago bakoitzaren pajeak eta errege-postariak joan ziren. Halaber, desfilean ez ziren falta izan animalien taldeak. Guztira, 500 bat parte-hartzaile bildu ziren. Desfilea 19:00k aldera amaitu zen, eta 20:00etan, beste behin, su artifizialak bota zituzten Gabonetako Azokatik, Urumea ibaiaren gainean. Suak Santa Katalina eta Maria Kristina zubien artean ikus ahal izan ziren, ibaiaren alde banatan.\nBy FomentoSSmoda| 2018-01-08T11:00:00+00:00\turtarrila 8th, 2018|Sin categoría|


Hemen zaude: Lehen orrialdea > 66. Edizioa 2018 > Berriak\t> Jarraitu zuzenean Zinemaldia, gure Webgunearen, App-aren eta Sare Sozialen bitartez\nBeste urtebetez, Zinemaldiaren albiste guztiak gure webgunearenaren, App-aren eta sare sozialen bitartez jarraitzeko gonbita luzatzen dizuegu.\nWebgune ofizialean, zuen eskura jartzen ditugu filmei buruzko informazio guztia, programazio eguneratua eta saio guztietarako txartelen salmenta; horrez gain, gure egunerokotasunaren berri emango dizuegu: zuzeneko emankizunak, bideoak, argazki-galeriak eta gertatzen den ororen azken orduko albisteak.\nWebgunean gainera, Zinemaldiko telebistaren 24 orduko seinalea aurkituko duzue zuen smarttv-an konektatu ahal izateko eta emanaldi, bideo eta jarraipenezko saio guztietaz gozatu ahal izateko.\nFacebook eta Twitterren bidez, jakinarazpenen berri eman, eta berritasunak, bideoak, argazkiak eta eguneko informazio nabarmenena aurreratuko dizkizuegu. Gure gonbidatuen momentu dibertigarri eta berezienak erakutsiko dizkizuegu, eta, streaming-ari esker, Zinemaldiko hitzordu garrantzitsuenak zuzenean jarraitu ahal izango dituzue. Gustura partekatuko ditugu zuen elkarrizketak, aipamenak eta iruzkinak, hortaz, ez ahaztu zuen iruzkinetan gure traola ofiziala erabiltzea, #66SSIFF inolako elkarrizketarik gal ez dezagun.\nInstagramen oihartzun hori zabalduko dugu eta Zinemaldiaren aurpegi ausart eta informalenaren timeline-a eskainiko dizuegu. Gure argazki-lehiaketa ere proposatuko dizuegu: parte hartzeko zuen argazkietan #Moment66SSIFF traola erabiltzea besterik ez duzue egin beharko.\nEta beste hainbat sorpresa datozen egunotan kontatuko dizkizuegu, eta zuen gustuko izatea espero dugu; beraz, ahaztu gabe, jarrai iezaguzu eta partekatu #66SSIFF traolan.\nGainera, zure smartphone-aren bitartez Zinemaldiaren egunerakotasun guztiak jarrai ditzakezu, jarraituko dituzun filmak planifikatu eta hiriari buruzko informazio interesgarria kontsultatu. Gure aplikazio ofizialaren bidez, gainera, jakinarazpen-zerbitzua izango duzu eskura.\nGogoratu, ikusi nahi dituzun filmen ordutegiak egokitzen lagunduko dizun programazioa planifikatzeko tresna daukazula. Programazioan gogokoenak markatu, eta timeline pertsonalizatu batean agertuko zaizkizu. Aurten aplikazioak alerta-sistema bat ere izango du. Horri esker, aukeratu dituzun saioak baino lehen abisu bat jasoko duzu.


30+10 mintegiaren 9. edizioa urriaren 2an izango da — IMH\n30+10 mintegiaren 9. edizioa urriaren 2an izango da\n2014/07/30 10:00:00 GMT+2\n30+10 mintegiaren 9. edizioa urriaren 2an izango da Elgoibarko IMHn urtero antolatzen den jardunaldiak bi atal nagusi izango ditu; lanbide heziketako enpresa-praktiketan euskararen erabilera batettik eta bestetik azken urtean enpresek landu dituzten berritasun eta praktika onak. https://www.imh.eus/eu/albisteak/30-10-mintegiaren-9-edizioa-urriaren-2an-izango-da https://www.imh.eus/eu/albisteak/30-10-mintegiaren-9-edizioa-urriaren-2an-izango-da/@@download/image/14_goazen_urriak2_gorde_agendan.jpg\nElgoibarko IMHn urtero antolatzen den jardunaldiak bi atal nagusi izango ditu; lanbide heziketako enpresa-praktiketan euskararen erabilera batettik eta bestetik azken urtean enpresek landu dituzten berritasun eta praktika onak.\nBederatzi urtez jarraian antolatuko dugu Elgoibarko IMHn 30+10 mintegia: Hizkuntzen kudeaketa enpresan mintegia. Bi bloketan banatu dugu:\nLehenengo partea Lanbide heziketako ikasleen enpresetan Lantokiko Prestakuntza egiten dutenean euskararen erabilera aztertu eta proposamenak lantzeko izango da. Gehitu II proiektuaren bidez egindako ikerketaren emaitza aurkeztuko dugu eta eragileek emango dituzten iritzien errondaren ondoren, taldeka bilduko gara datuak eskuan ditugula proposamenak lantzeko eta elkarrekin komunean jartzeko. Gehitu II proiektua IMHk Ahize-AEKk, Lanekik eta Ikaslan, Hetel, Aice-Izea, Ikastolen Elkarteak landu dute Gipuzkoako Foru Aldundiaren Laguntzarekin. Bigarren fase honetan Gipuzkoako lanbide heziketako 40 ikastetxeetako 1.400 ikasleen galdetegi jaso ditugu.\nBigarren partea hizkuntza-kudeaketaren inguruan enpresek landu dituzten praktika onak eta baita produktu-zerbitzu berriak azaltzeko unea izango da. Horretarako Ahize AEK, Artez, Elhuyar, Emun ahokularitzen eskutik enpresetan landu dituzten esperientziak aukeztuko dizkigute. Iberba aholkularitzak Itzulges aurkeztuko digu, Bai Euskarari Ziurtagiria Elkarteak Lansarean plataforma eta Langune Hizkuntza Industriaren Clusterrak Txingudin landu duten eleaniztasunaren proiektua. Ingudearen ekintzak ezagutzeko aukera ere izango dugu.\nGuztia zehaztasun handiagoarekin azalduko dizuegu irailaren lehen astean. Beraz, momentuz, gorde ezazu zure agendan urriaren 2ko goiza, ekarpen ugari jasotzeko aukera izango duzu eta. Izena eman nahi baduzu sartu hemen...\nBitartean ondo pasa uda partea!


Baditake ondoko egunetan edo bederen urteetan norbeitek nahiko dituen egundaino Euskal-Herrian izatu diren pilotari handiskoenen izenak liburu batean bildu. Bertze deus handirik ez dakien azkaindar batek egun nahi dio lan hori, guti bada guti, errextu, Azkaingo pilotariak lerro-lerro hemen agertuz. Ottarre, guziek ezagutu eta maitatu dugun pilotari famatu hartaz geroztik, Azkainen ez bada pilotari handirik sortu, haren aintzinean frango izatu da. Zenbeitez huna zenbeit xehetasun...\nLarru da lehen-lehenik aipatu behar. Sabadinabaitako semea zen, beraz aita Clement kaputxino omen handikoaren etxe berekoa. Nahiz aita kaputxino horrek Duhalde zuen deitura eta Darruspe gure pilotariak, nola bizpahirur ehun urte iragan baitire bat hil denetik bertzea sortu den arte, ez ditake erran etzirela ahaide. Are gutiago haatik hala zirela.\nDena dela, eskularru luzearekin ari zen Larru eta haren jokoaz ez dute egungo egunean ere aski espantu Azkaingo xahar maite batzuek. Hauk erranik dakigu bizpahirur urtez sos ederrik irabazi ziotela Pausuko Xaltxari eta Baionako Battittari, Battitta eta Xaltxa omen baitziren Lapurdiko pilotari famatuenak, Kaskoina hilez geroztik. Hain ongi ari zen menento hartan Larru nun azkaindar sosdun batek hirur-mila liberaz munduko hirur hoberenak desafiatu baitzituen hirur azkaindarren kontra jokatzeko pasaka. Tolosako Handia, Manuel eta Chiquito de Azpeitia agertu zitzaizkoten mendiz bertzaldetik. Larruk galdu zuen haatik. Bainan nola harri! Manuel mundu guzian ezagutua zen jada, pertsu hauk frogatzen duten bezala:\n«Gero Espainiatik guri nausitzera,\nMeltchor, Antsa, Manuel zitzaizkun atera...».\nEta oraino ezagutuago zen Manuelen lagun Chiquito de Azpeitia! Ez ote zen munduko pilotari hoberena? Kasik hala iduri luke Peña y Goñi liburu egileak hartaz erraten daukunaz: «un jugador admirable, el rey del guante». Holako pilotari famatueri atxiki zuen bezala buru atxikitzeko, Larru ere etzen segurki nor-nahi. Eta etzuen nor-nahi izan behar naski ondoko egunetan Ottarre zahar, Xabat eta Antsorlorekin biperra bezala errausteko Arroxko, Vitoriano, Bettiri eta Mattiu! Bai eiki, Mattiu! Kantuek hala laudatzen duten Mattiu Aheztarra!\n«Mattiuren eskuraz geroztik pilota,\nDeuser beha hobeki ez daiteke josta.\nJokoa du segura, adret eta presta,\nHaren erreturnaren parerikan ez da...».\nNausien nausiak badire beti eta Mattiuk ere Azkainen atxeman zuenberea: Larru! Ondikotz Larruk gazterik Ameriketako bidea hartu zuen eta egundaino herrian nihork ez du jakiten ahal izan zer bilakatu den. Beldurtzeko da aspaldi hila dela, Azantza eta Kaskoina bezen pilotari handia zelarik, hek bezalako fama utzi gabe.\nLarruren ondotik, jada behin aipatu dugun Xabat. Ez ditu hogoi urte izan ehar, lauetan hogoita hamar edo gehiago urtetan, hila dela Xabatek. Aise ezagutu dugu beraz eta, nahiz hiruetan hogoita zenbeit urte guk baino gehiago bazituen, adixkide handi ginen. Zer oren goxoak iragan ditugun elgarrekin, neguko arrts beltz batzuez, supazterrean, hura bere partiden kondatzen ari, gu beharriak luzatuak aditzen! Bi sosen adimendua izatu baginu orduan, nola oro paper mutur batean hartuko gintuen! Horrengatik, ez ditugu oro ahantziak eta badakigu hameka aldiz Xabatek garaitu dituela bere denborako pilotari handienak, Bixente Beltza, Coutelier, Mattiu eta Betti barne. Beraz, pilotari handia zen Xabat eta hemen aipatzea zor zitzaion...\nHuna orai Ganix, egundaino Azkainen izatu den pilotari hoberena, eskuz, eskularruz eta xixteraz bardin trebe baitzen. Oraino bizi da Ganx, lauetan hogoi urtetarat doala, eta segur bekundea belztuko du, norbeitek, haren espantuak hemen egin dituela heltzen bazaio beharrietarat, bainan egiak behar du bere bidea. Doala beraz egia hori, semearen ahotik, Euskal-Herriko lau hegaletarat...\nDuela berrogoita hamar, hiruetan hogoi urte Kattalin delako bat omen zen Frantziako eta Espainiako (eta, dudarik gabe, munduko) esku-huskalaririk hoberena. Bada, igande arratsalde batez, Ganixek desafioz errautsi zuen Kattalin. Eta nola errautsi! 50 eta 6! Pasa marra lau metretan zuten: lau untzako pilota.\nGanixek bertze partidarik ere irabazi dio Kattalini: behin Nani Teillari, hamasei urtetako mutil gaztearekin, Zubieta, orduko sakari famatuena Kattalini lagun emanik. Hogoi liberaz zuten desafioa. Bertze behin, Grégoire Larronde apezgeiarekin, Kattalin bakarrik, ari ziren, bainan libro, azkaindarrak ezkerka. Aldi huntan hainbertze sos galdu zuen Kattalinek nun, zorren ordaintzeko, dirua prest norbeiti galdetu behar izan baitzion...\nEta ez uste izan Ganix Azkaingo plazan zela bakarrik pilotari handi. Nun-nahi hala zen eta nun-nahi frogatu du: Donibanen, Senperen, Saran, bertzeak bertze, Anastasio, Beheran, Xilar, Xobadoa eta bertze edozoinen kontra. Eta badakizue Nani Teillari eta Michel Larronde gazteekin nor garraitu zituen Saran? Maritx, Patxola eta Ziki. Bertze behin Zikirekin Ezpeletan, Bixkundia eta Hali. Aski erratea baita Ziki, Halti eta Bixkundiarekin arizan den pilotaria, segurki zerbeit bazela.\nBai, Ganix ederki ari zen eskuz... eta ahal bada, xixteraz oraino hobeki.\nSaran, Maritx, Arroxko, Michel Larronde eta Nani Teillari lagun, Ganixek garaitu zituen Moxko, Larralde, Patxola, Battitta eta Elsospe; Ezpeletan Bixente, Ziki, eta Ottarre aita-semeekin Ganixek irabazi zioten Xilar, Benat, Garat, Benito eta Bagoari. Ottarre zaharra botari; Senperen Larralde, Salaberri, Teillari eta Xabal zaharrarekin Ganixek, pilota jo guziz bide berrirat igorriz, errautsi, zituen Etchevers apeza, Barnetche ixtudianta, Moxko, Leiaburu eta Artoxigor; Itsasun, Ottarre bi anaia eta Zikirekin goizean, eta arratsaldean Ottarre hirur aita-semeekin aise amor emanarazi zioten Estebene, Salaberri, Larronde eta Benitori. Eta nola partida horietan guzietan hirurgarren xixtera bezala ari baitzen Ganix, erran ditake etzituela partidak lagunen jokoari esker irabazten bakarrik, bainan berak ere zerbeit egiten zukeela...\nEta pasaka? Pasaka, Ganix oroit da arizanik Diburtxio, Coutelier, Matias, Betti eta Mattiuren kontra bederen. Hamasei urte baizik etzituen Matiasekin, Betti eta Coutelier garaitu zituelarik hameka jokoz hamahiruetarat. Handik laster Harispe eta Xabat bere herritarrak lagun (17 urte zituen Harispek) Ganix arizan zen Mattiu, Piarres eta Coutelieren kontra: doidoia hirur joko egin zituzten hauk. Azkainen ez omen da egundaino hainbertze sos sartu nola orduan...\nXemartin Salaberri, jada behin edo bertze, hemen aipatua dugu. Azkaindarra zen, Ganixen koinata... beraz gure osaba. «Beso bipileko pilotaria» zaukun behin erran Xilar zenak harentzat. Peto zenbeit egiten omen zituen haatik errebotean. Hala hala pleka, xixterarekin, hein hobereneko pilotaria zen. Adin bateko azkaindarrek kondatzen dute Salaberri ikusi izan dutela Azkainen, Xilar eta Becas apezarekin Ottarre, Ostolope eta Harispe Getariakoari nausitzen. Alta pario gehienak Harispen alde omen ziren ba! Bertze behin Ganixekin, Ottarre eta Xilar garaitu zituen, nahi bazuten eta ez. Uztaritzen handik laster galdu zuen haatik Cedet eta Senjanekin, Halti eta Xilarren kontra, bainan, galdu bazuen galdu, Salaberrik egun hartan orori frogatu omen zuen nun-nahi, noiz-nahi, nor-nahi bezenbat bazela.\nGizon maitea, alegera, pilotari leiala, orok maite zuten Lapurdin Salaberri eta segurki holako gizon eta pilotariak merezi izanen zuen gutartean omen handiago baten uztea. Zorigaitzez, aski gazterik pilotari adios erran behartu zitzaion, mugazaingoak denbora hartan ez baitzuen pilotako asti handirik uzten. Horrengatik, azkaindar eta Euskaldun gazte guziek Salaberriren izena beti gogoan atxikiko dute Xilar eta Larrondorena atxikitzen dituzten bezala: hel bezenbat merezi du: eta bertze pilotari guzien kantuak bezala kanta detzatela Salaberrirenak:\n«Ganix aipatu-eta orai noren aldi?\nHobe dut ematea koinataren berri.\nGuziek badakite nor zen Salaberri:\nLeialagorik ez da izan herri-herri...».\nNani Teillari bizi da oraino, eta azkar; pilota aspaldi utzia du haatik. Gazte denboran partik ederrik irabazi du hoberenen kontra, eskuz, Azkainen eta Azkaindik kanpo. Bainan omenik handiena erreboteko botari bezala izatu du.\n«Euskaldunetan beti izan da botari:\nOrotan hoberena ez ote Teillari?».\nZenbat aldiz, desafiozko partidetan beretan, Xilar, Otarre eta bertzeek hura zuten nahi botatzeko. Hameka aldiz Teillari ibili da. Espainian barna hango Irun, Elisseguy, El Manco eta gaineratekoen kontra. Teillari botarik ohore egiten dio beraz bere herriari eta hemen aipatzea zor zitzaion...\nEta orai, Ottarreren aldi. Bainan hainitz balio ote du Ottarreren aipatzea? Ez ote da izen hori bera guk erran detzazkegun guziak baino gorago mintzo Euskalduneri? Nor nun da Ottarre ezagutu eta maitatu ez duenik? Hain berritan oraino xixtera besazpian joan zen Ybarnegaray bere adixkide eta jaun deputatuaren herrirat eta oro xoratu zituen!\nJoko guzietan trebe zen Ottarre: guzietan nausien nausi izana da hamasei urtetarik berrogoita hamarrez goititaraino, Mauletik Bilbaorat. Pilotaririk ote da, behin edo bertze —eta frangotan— garraitu ez duenik, ala eskuz ala eskularruz, ala xixterarekin? Mintza ahal balite Biriatuko Ezkerra, Xilar, El Manco, Larralde, Jatxa... eta oro! Orok gauza bera erran lezakete: norbeit zela Ottarre. Eta hortan aski.\nGeroztik pilotaririk ez dugu Azkainen. Bat izan ginezaken haatik: Laurent Errandonea. Eskuz, Dongaitz zaharrena garaitu izan du; pasaka jada pare guti zuen, bainan erreboteko botari zen guzien gainetik. Saran, Beran, Donibanen eta Urrunan jada frogak eginak zituen: Berterrexe eta Iturrainen heinekoa zen. Ondikotz, gerlak ereman dauku bertze hainbertze herritar bezala. Gaizo Errandonea! Nigarra heldu zauku egungo egunean ere begietarat mutil on, prestu eta lagunkin hartaz oroitzean! Bai, gaizo Errandonea!...\nZenbeit hilabete huntan Azkaingo plazarat igande arratsaldetan doazinek ez dute aski begi hamazazpi-hemezortzi urte dituzken mutiko mehats luxe batentzat: hain zartako ederra ematen dio pilotari ala eskuinaz ala ezkerraz! Ez dakigu Euskal-Herri guzian baden gei pollitagorik. Dena dena, ez da dudarik ondoko egunetan pilotari berri handi bat izan dezakegula, eskuek eta besoak orai bezala atxikitzen badiote. Azken Azkaingo bestetan Nani Ibarburu ikusi dutenek Theodore eta Panpo famatuen kontra, hala uste dute. Gaude beha.


GEOGRAFIA IKASTEKO SAREAN: Poliziak meatzarien aurka kargatu du 'Martxa beltza' amaitu ondoren\nPoliziak meatzarien aurka kargatu du 'Martxa beltza' amaitu ondoren\nMeatzarien aldeko manifestazioa, murrizketen aurkako aldarrikapena\nEitb.com, Erredakzioa, 11/07/2012 19:15:00\n8 pertsona atxilotu dituzte eta 76 lagun zauritu dira. Meatzarien aldeko manifestazioak milioi erdi lagun baino gehiago bildu ditu Madrilen, antolatzaileen arabera.\nPoliziak meatzarien aurka kargatu du manifestazioa amaitu ondoren\nMilaka lagunek bat egin dute meatzariekin, Madrilen\nMeatzarien aldeko manifestazio jendetsua Mariano Rajoyk iragarri dituen murrizketa berrien aurkako aldarrikapena bilakatu da, eta bukaeran, poliziaren eta manifestarien artean liskarrak egon dira.\nPoliziak zortzi lagun atxilotu ditu Industria Ministerioaren parean amaitu den protestan, eta Santiago Bernabeu zelai parean ere istiluak sortu dira.\nOsasun zerbitzuek 76 lagun artatu behar izan dituzte, zauri arinengatik. Horietatik zortzi, tartean bi polizia, ospitalera igorri behar izan dituzte, balizko hausturak aztertzeko, puntuak jasotzeko edo zaintzapean bertan geratzeko.\nMeatzariek ikatzaren arloan egindako murrizketen aurka egin dute martxa beltza, izan ere, meategiak itxi egingo direla salatu dute.\nAntolatzaileen arabera, manifestazioak milioi erdi lagun baino gehiago bildu ditu Madrilen. Bitartean, Kongresuan Rajoyk murrizketa berriak iragarri ditu, eta sindikatuetako buruzagiek salatu duten moduan, bertan Rajoyk ez du meatzarien gatazka aipatu ere egin.\nMartxa amaitzerakoan, CCOO eta UGT sindikatuek "mobilizazio orokor" bat deitu dute hil honen amaierarako. murrizketa berrien aurka egiteko.\nAsturias, Gaztela Leon eta Aragoiko meatzariak izan dira manifestazioaren buru. Hauekin batera, Asturiasen, orain dela 44 egunetik, meategi baten barruan dauden meatzariak oroituz furgoneta bat joan da.\nMinistroak istiluak gaitzetsi ditu\nJose Manuel Soria Industria Ministroak meatzariek manifestatzeko daukaten askatasuna defendatzen duela esan du, baina, aldi berean, gaur goizeko manifestazioan gertatutako istiluak gaitzetsi ditu. Istiluetan dozenaka zauritu izan dira.\nSoriak Madrilgo Universidad Complutensek antolatzen dituen udako ikastaro batean egin ditu adierazpen hauek, San Lorenzo del Escorial herrian. Ministroak langile hauen mobilizazioak “ inolako agresibitaterik ezta biolentziarik gabe ospatu izana” gustatuko litzaiokeela gaineratu du.\n“Ulertzen dut gustuko ez izatea 2011ko aurrekontuan baino diru gutxiago izateak, baina aurtengo sail guztiak gutxitu direla ulertu behar da”, azpimarratu du ministroak\nArgazki galeria: Meatzariak, Madrilen\nPublicado por Marta Pelayo Fernández en 7:30 p. m.\nEtiquetas: 2012, erreboltak-mobilizazioak-manifestazioak, errepresioa, Espainia, ikatza, krisi ekonomikoa, meatzaritza, murrizketak, PP


Auzotegi: Sakamindra Bailara\nAlkizatik Anoetara errepidean behera goazela, ezkerretara dagoen lehen bidea hartu behar da, eta bukatzen den arte jarraitu: han aurkituko dugu baserri bikain hau. Aginaga baserria eraikin mota honetan ohikoa den baino eskema landuagoak erabiliz eraiki zuten. Berdin gertatzen da Alkizako gainerako eraikinekin ere, nola herrigunekoekin hala baserriekin. Aginaga baserria halaxe egina denez gero, baserria ez ezik, oinetxea ere badela esan daiteke.\nAginaga baserria bakartua dago, inguruan ez du beste etxe edo baserririk. Oinplano laukizuzena du, isuri biko estalkia, eta teilatu gailurra aurreko aldeari buruz perpendikularra da. Hormak manposteriazkoak ditu, aski ongi kareberrituak eta zurituak. Harlandua agerian du bai horma izkinetan edo eskantzuetan, bai baoen markoetan, bai armarriaren beheko aldean ere.\nGoitik beherako banaketa ohikoa du: beheko solairua, lehenengo solairua eta ganbara. Aurrealdea bikaina da, arteari bagagozkio goi mailakoa eta ikusgarria, guztiz egitura erregularrarekin.\nSolairu bakoitzeko hutsarteak simetrikoki banatuta daude. Muturretako ardatzetakoak leihoak dira (beheko solairukoek burdin hesiak dituzte). Beheko solairu horretan, ezkerreko leihoa ardatzetik kanpo dago, eta harlanduz inguratuta ez dagoen bakarra da, duela gutxi eginiko bi sarbideekin batera. Halaber, ardatz nagusi bat dago erdian, honako elementu hauekin osatua: beheko solairuko sarbideak, lehen solairuko armarriak eta ganbarako idi begi obal itsutuak.\nSarrera itxita dago orain, eta bi leiho daude lehen atea zegoen lekuan. Ate zabala zen, oso altua, eta dobelaz hornitutako zirkuluerdiko arkua zuen. Armarria bikaina da, XVIII. mendeko topologiaren arabera egina, moldura eta apaindura askorekin. Armarria zortzi zatiz osatuta dago eta armak zortzi zati horietan banatuta daude; armarriari aingeru baten irudiak eusten dio.\nBeheko aldean, eskuinean, eguzki ordulari bat ageri da horman grabatuta. Lehen solairuak kanpora dituen hutsarteak balkoi irten samarrak dira; zorua harrizkoa dute, gingil itxurako moldura batzuekin, eta barandak edo eskudelak burdin forjatu sendokoak dira. Ganbarako hutsarteak, berriz, leihoak dira. Baserriak modiloi batzuk ere baditu apaingarri gisa (lehen solairuaren parean geratzen dira).\nPena da baserriaren ezkerreko aldea hainbeste aldatu izana: zati bat erantsi diote eta, horrekin, bao batzuk estali dituzte. Horma horren beheko solairuan bi sarbide eta leiho bat ageri dira (sarbide bat eta leihoa itsututa daude). Sarbidea zirkuluerdiko arku zabala zen, dobelaz hornitua. Bao guztiek harlandua dute markoetan. Sarbideko dobela txikietan eguzki ordulari bat dago zizelkatua. Beste sarbidea ate irristagarri batekin tapatu dute; horma horretan, azkenik, beste sarbide bat ireki dute, interesik gabea.\nEskuineko aldea are gehiago aldatu dute: beheko solairuari hainbat elementu erantsi dizkiote, eta eskuineko muturra erabat estali dute. Eskuineko alde horretan bi bao soilik dira aipagarri, hain zuzen aldatu ez dituzten bakarrak. Beheko solairuan, erantsi dizkioten zati berriek erdi tapatuta, zirkuluerdiko arku bat duen sarbidea ikusten da, dobelaz hornitua.\nBaserriaren atzeko aldean, ganbarak soilik du kanporako irekidura, alde hori malda-maldan geratzen delako batik bat. Bi sarbide ikusten dira eta bi saietera edo gezi leiho, bat txaranbeldua eta biak harlanduz inguratuak. Sarbideetako batek zurezkoak ditu janba eta dintelak ; bestea metalezko ate irristagarri batek tapatzen du, baina arku baten dobela zati bat ikusten da. Pinoiaren goiko aldean bi irekidura edo hutsarte angeluzuzen daude, baserria haizeberritzeko. Atzeko aldeko horma utzixeago dago, eta harlandua kareztatuta dauka.


"Autoritateek aitortu beharko dute torturatu dela sistematikoki" - Bizkaiko Hitza\n“Autoritateek aitortu beharko dute torturatu dela sistematikoki”\n2016, otsailak 12 Bizkaia, Elkarrizketa 2412\nAitziber Laskibar Lizarribar / Bilbo\nJasan zituen tortura gogorren ondorioz, biharko egun batez hil zen Joxe Arregi. 35 urte geroago, gainditu gabeko arazoa dela gogoratuko dute bihar ere, Torturaren Aurkako Egunean. «Isilpean» eduki den gaiari heltzeko premiaz ohartarazi du Torturaren Aurkako Taldeko kide Lorea Bilbaok (Bilbo, 1977).\nBihar da Torturaren Aurkako Eguna. Amaitu da tortura?\nEz da bukatu. Tortura aitortu arte, gertatu diren guztiak aitortu arte, ez da bukatuko tortura Euskal Herrian.\nBeharrezkoa da oraindik torturaren aurkako egunak egitea?\nEgia da azken urteetan ez dugula apenas tortura kasu berririk izan; 2011tik gutxituz joan dira pixkanaka, eta 2015ean ez dugu kasu berririk izan. Baina aurrez izandakoak asko dira. Urteetan isilduak izan dira horiek; ez dira jakin, ez dira ikertu, eta ez dira aitortu. Eta, nire ustez, hori egin arte aldarrikapena egin behar dugu, gertatu ez balitz bezala ahaztuko baita bestela. Orain da garaia. Etorkizunerako geratuko den memorian jasota geratu behar du torturaren errealitateak, eta orain egin behar da. Alde horretatik, Paco Etxeberria auzi medikua egiten ari den ikerketarekin, torturaren gaia agerian geratuko da. Dagoeneko 1960 eta 2010 bitartean izan diren 4.200 tortura kasu dokumentatu ditu. Jaurlaritzak agindutako ikerketa da egiten ari dena, eta, beraz, Bizkai, Araba eta Gipuzkoakoak bakarrik dira.\nZenbat izan dira Bizkaian?\nEz dugu datu hori. Gainera, oraindik ikerketa ez da amaitu, eta kasu gehiago agertzen ari dira. Eta kontuan hartu behar da dokumenta daitezkeenak soilik direla horiek. Gehiago daude. Ostiralean, adibidez, beste kasu baten berri izan nuen. 1981ean torturatu zutela esan zidan emakume batek, eta ez duela horren berri eman.\nNoiz amaituko du ikerketa Paco Etxeberriak?\nUdaren bueltan. Bi urteko ikerketaren emaitza txosten batean jasota aurkeztuko du. Hala ere, hor ez da amaitzen dena. Lanean jarraitu behar dugu, oraindik jende asko dagoelako ez duena inoiz kontatu bere bizipena. 50 urtean 22.000 atxiloketa izan dira, eta uste dugu 5.000 tortura kasu dokumentatu ahal izango ditugula hiru herrialdetan.\nZer egin behar da orain?\nHerriz herri ikusi behar da zein izan den torturaren errealitatea. Horretarako, tortura pairatu dutenentzat testigantzak emateko bulego bat jarri beharko litzateke herri bakoitzean; ahal bada, udalekin elkarlanean.\nEta, behin datuak jasota?\nAutoritate publikoek esan beharko dute hemen gertatu dena. Aitortu beharko dute tortura erabili izan dela politikoki eta sistematikoki. Eta torturatuei aitortza publikoa eman beharko zaie. Haiek ez dute kalte-ordainik nahi. Baina torturatzaileak identifikatu beharko dira, eta baita guardia zibil, polizia eta ertzain horien gainetik egon diren politikariak ere, erantzukizunak eskatzeko. Ez agian epaitegi batean, baina bai erantzukizun politikoa.\nAitortza publikoa egitea?\nTorturatu dutenak karguetatik kendu beharko dira; eta horien agintari politiko izan direnek aitortu beharko dute beraiek ere erantzule izan direla. Bestalde, torturak eragin dituen ondorioen artean, presoak daude. Torturaren eraginez jende asko sartu dute preso, eta hori berrikusi beharko litzateke, preso jarraitzen dutenen kasuetan gutxienez.\nZer egin beharko litzateke presoei dagokien alor horretan?\nKomisarietako deklarazioetan oinarrituta zigortu dituztenen kasuak berrikusi eta zigorrak baliogabetu beharko lirateke.\nPosible da hori?\nSaiatu beharko da. Eta balizko egiaren batzorde batean, behintzat hori egin beharko da. Beste ondorioetako bat da atxilotu batek polizia etxean lagun baten izena emateagatik lagun horrek ihes egin behar izan duela torturatua ez izateko. Jende asko bizi da oraindik ihesean, torturaren mehatxuagatik alde egin zuelako. Pertsona horien egoera ere normalizatu beharko da. Eta hor daude torturak eragin dituen zauri pertsonal guztiak ere.\nOndorio psikologikoak. Tortura pairatu duenak beti esango du ez dela pertsona bera torturatu aurretik eta ondoren. Askok ez dute atzera begiratu nahi izaten, baina konturatzen dira haien harremanetan eta jokabideetan tortura beti dagoela presente. Konfiantza falta izaten dute, beldurrak… adibidez guardia zibila ikustearen ikara, etxean bakarrik egoteko beldurra, blokeo erreakzioa oihuak entzundakoan… Ondorio horiek ez dira kontuan izan. Ez dira inoiz landu, torturatuak ez dira lagundu, eta, urte mordoa pasatu ondoren, jende asko orain hasi da barneko arazoengatik psikologoarengana joaten.\nNorberaren gain geratu da hori?\nBai. Ez da elkartasunik egon; ez da enpatiarik egon. Bakoitzak eraman du barruan, eta baztertuta utzi dira. Bakoitzaren bizipen gisa ikusten da, eta ez gizartearen behar moduan.\nHistorian gutxi izan dira torturak egotzita epaitu dituztenak, baina laster guardia zibil batzuk epaituko dituzte akusazio horrekin. Zein da kasua?\nSandra Barrenetxea bilbotarraren kasua da. 2010eko irailean atxilotu zuen Guardia Zibilak, beste zortzi lagunekin, Ekinen kontra egindako sarekada batean. Guztiak torturatu zituzten. Bost egunean eduki zituzten inkomunikatuak, eta oso testigantza beldurgarriak utzi zituzten; oso bortitzak. Batez ere, emakumeen kasuan. Sexualki eraso egin zieten, psikologikoki zein fisikoki: biluztu zituzten, ukitu… Horrelako torturak jasan izan dituzte emakumeek urteetan. Oraingoan, lau guardia zibil joango dira epaiketara: auzi horretako atxiloketa guztien instruktorea eta idazkaria izan zirenak, eta eginbideen instruktorea eta idazkaria; alegia, agindu zutenak.\nNoiz eta non da epaiketa?\nBilbon izango da, baina oraindik ez dute egunik jarri. Akusazio idazkia egina dago, baina epaituko duen epaitegia izendatzeko zain gaude. Gero jarriko dute eguna.\nZer espero duzue epaiketatik?\nOso zaila da guardia zibilak kondenatzea; baina akusatuen aulkian esertzea bera lorpen handia da. Gutxitan gertatzen da. Kasu honetan, gainera, atxilotu zituztenak ez daude oraindik epaituta. Maiatzean epaituko dituzte.\nBadaude torturak oinarrian dituzten auzi gehiago epaitzear?\nApirilean, Nafarroan 2011n Ekinekin lotuta egindako beste sarekada batean atxilotutakoak epaituko dituzte. Horiek ere oso tortura gogorrak salatu zituzten; gainera, horietako baten kasuan, Estrasburgok Espainia zigortu du tortura salaketa ez ikertzeagatik. 2010ean abokatuen kontra izandako sarekadarena ere falta da. Hori ere torturan oinarrituta dago. Gainera, sarekada horretan Guardia Zibilak galdu zuen dokumentu bat, non esaten zen abokatuei «tratu bikaina» eman behar zitzaiela. Hala izan zen: abokatuak ez zituzten torturatu, baina gainontzekoak bai. Galdeketak egiteko taldeak daudela ere azaltzen du Guardia Zibilaren beraren txosten horrek.


KZL-ko 4. jardunaldia eta Alebinen ligako 6. jardunaldia | Izarraitz Igeri Elkartea\n← Uxue Etxeberria gustura etorri da Palma de Mallorcatik\nGipuzkoako Udako Igeriketa Txapelketa Azpeitian →\nLarunbat honetan Bergarako Agorrosin igerilekuan egingo dute igeri gure taldeko txikienek, txapelketa 16:00-etan hasiko da eta bertara autobusez desplazatuko dira gure igerilariak. Bergara-ra joan ahal izateko autobusa 14:15n izango da.\nHonako probak burutuko dituzte gure taldeko igerilariek:\n2008. urtean jaiotakoak 25 metro tximeleta.\n2007. urtean jaiotakoak 50 metro tximeleta.\nErreleboetan berriz, 2008. urtean jaiotakoak eta 2007. urtean jaiotakoak 6×25 metro bular mixtoa\n2006. urtean jaiotako mutilek 200m libre eta 100m estiloak. 2006. urtean jaiotako neskak eta 2005. urtean jaiotako mutilak 400m libre eta 100m estiloak. Erreleboetan beriz 4×50 estiloak proba izango dute.\nGure alebinen kasuan (2004. urteko neka-mutilak eta 2005. urtean jaiotako neskak) honako probak izango dituzte Oñatin arratsaldeko 15:30-etatik aurrera. Oñatira kotxez joango dira eta honetarako 13:30-etan abiatuko dira Azpeitiko igerileku aurretik.\n800m libre eta 200m estiloak nesken kasuan eta 1500m libre eta 200m estiloak mutilen kasuan.\nSerieak Benj eta Kzl 4 Bergara\nSerieak alebin 6 Oñati\nPost hau Alebinen liga, Benjamin eta alebin maila, KZL jardunaldiak atalean publikatu zen. Gogokoetara gehitzeko lotura iraunkorra.


Samsung Galaxy J6-ren lehen irudiak iragazten dira | Androidea\nSamsung Galaxy J6-en lehen irudiak iragazten dira\nDuela egun batzuk iragarri genuen bezala, Samsung konpainia korearrak merkatuan merkaturatzeko asmoa duen hurrengo terminala Galaxy J6 da, zurrumurru gehienen arabera pantaila infinitua integratuko lukeen terminal bat, pantaila mota honekin konpainiaren gailu kopurua zabaldu ondoren Galaxy A8, A8 + (2018) eta Galaxy A6 eta A6 + (2018) atzean.\nLau terminal hauek infinitu pantaila jaso zuten urte hasieran eta duela aste batzuk hurrenez hurren. Oraingoz ez genuen irudi ofizialik nolakoa izango zen Koreako konpainiaren hurrengo terminalak, Galaxy J6-k. Baina azkenean zalantzatik atera ahal izan gara Irudi hauek erakusten digute nola terminal hau konpainiaren lehena izango den, gama ekonomikoaren barruan, 18.5: 9 pantaila formatua eskaintzen duenarekin, pantaila infinitua ahaztu dezakegulako.\nIrudi hauek konpainiaren hurrengo terminalak nolakoa izango den erakusten digute, zurrumurruek adierazi duten bezain infinitua ez den pantaila, zoritxarrez alde bakoitzean ertz garrantzitsu batzuk eskaintzen dizkigu terminalaren pantailan. Aurrealde osoa beltza denez, telefonoak ikusteko esperientzia murgilagoa eskaini behar digu. Gailuaren atzealdean, Koreako enpresak plastikoa erabili du, kentzen ez den plastikozko tapoia.\nGalaxy J6-k bat eskaintzen digu 13 mpx atzeko kamera eta 8 mpx aurreko kamera, biak LED flasharekin. Eredu hau merkatuan merkaturatuko da SIM bertsio bikoitzean, 3.000 mAh-ko baterian, microUSB ataka bidez karga dezakegun baterian. Entzungailuen hargunea du. Hatz-marka sentsorea gailuaren atzealdean dago, baina, horrez gain, aurpegiaren ezagutza sistema ere eskaintzen digu. Android bertsioari dagokionez, Galaxy J6 merkatura iritsiko da Android Oreo-rekin batera Samsung Experience 9.0 pertsonalizazio geruzarekin batera.\nArtikuluaren bide osoa: Androidea » Android gailuak » Telefono mugikorrak » Samsung » Samsung Galaxy J6-en lehen irudiak iragazten dira\nLuis Castillo esan zuen\nErantzun Luis Castillori\nOhorezko 10aren prezioa eta erabilgarritasuna Espainian


Garai (astronomia) - Wikipedia, entziklopedia askea.\nGaraia, astronomian, koordenatuak emateko eta kalkulu zehatza emateko erabiltzen den denbora une zehatza da. Lurraren mugimendu batzuk nabarmenak dira (adibidez eguna edo urtea zehazten dituzten biraketak) baina beste batzuk ez hain nabarmenak, adibidez prezesioa eta nutazioa. Horregatik izarren koordenatuak aldatzen dira denboran zehar, nahiz eta oso nabarmena ez izan. Arrazoi hau dela eta behaketa eta neurketaren garaia zein den esatea komenigarria da.\nGaur egun egiten diren atlas gehienetan eta efemerideak ematen dituzten liburuetan J2000.0 da, 2000ko urtarrilak 1eko 12:00 UTCetan emana. J aurrizkiak garai juliarra dela esan nahi du. Lehenago erabiltzen zen estandarra B1950.0 zen, B horrek besseliar garaia zela adieraziz. 1984a baino lehen Besseliar garaiak erabiltzen ziren. Henry Draper katalogoak B1900.0 erabiltzen du eta konstelazioen mugak 1930an zehaztu zirenean B1875.0 erabili zuten.


Txinako Styrofoam Block Makinen fabrikatzaileak eta hornitzaileak - PinSheng Makineria\nHasiera > Produktuak > EPS Makina > Blokeak moldatzeko makina > Styrofoam Bloke Makina\nNingbo PinSheng Makineria Fabrikatzailea Txinako EPS Makinen fabrikatzaile nagusietako bat denez, mundu osoko bezeroei polistiropolitikozko bloke-makina eskaintzen diegu, gure makinak bezeroek maite dituzte beren zehaztasun eta energia-kontsumo txikiagatik. Styrofoam Block Machine interesatzen bazaizu, zure aukerarik onena izango gara! Ongi etorri poliestiren bloke-makina gurekin erostera. Bezeroen eskaera bakoitza 24 orduko epean erantzuten ari da.\nGure PSBM200-500V Styrofoam Bloke Makina seguru, zientifiko, egonkorra, energia aurrezteko eta guztiz automatikoa diseinatutako ekipamendu sinplea da, motor nagusia eta osagarriak kalitate handiko materialez, errendimendu fidagarriz eta prezio merkean eginda daude. Styrofoam Block-en tamaina. Makina erregulagarria da.\nGure Styrofoam Block Makinak makina-prozesu guztiak eskaintzen ditu, automatikoki betetzeko, zabaltzeko, bahetzeko, desmuntatzeko eta garraiatzeko lanak barne.\n1. Diseinu berria\nStyrofoam Bloke Makina belaunaldi berriko produktua da, diseinu berria hartzen du, Europako makinen diseinuaren kontzeptua.\n2.Efizientzia handia eta lurrun-kontsumo txikiagoa\nGure Styrofoam Block Makinak tenperatura baxua erabiltzen du diametro handiko hodiekin, berogailu-sistema azkarra eta hutsean hoztea ziurtatzeko. Presio-sentsoreak presio egonkorra automatikoki kontrolatzen du.\nStyrofoam Bloke Makina segurtasun gailuz hornituta dago, eta horrek segurtasunez berma dezake makinaren funtzionamendu normala.\nStyrofoam Bloke Makina mota guztietako produktuak ekoizteko aplikagarria da, hala nola, EPS barazki-kutxak, arrantza-kutxak, izozki-kutxak, bere abantaila argi eta errentagarriengatik, EPS produktuak oso erabiliak dira gure eguneroko bizitzako eremu guztietan.\nHot Tags: Styrofoam Block Machine, Fabrikatzaileak, Hornitzaileak, Fabrika, Txina, Merkea, Kalitate\nEps Bloke Makina


Langa irekitzea falta\n2019ko azaroaren 13a, asteazkena | Ordua Euskal Herrian 08:38:42\nBerak jositako harizko izara parpailaduna hilkutxari eusten dion mahaian. Bi kandela antzinakoak piztuta alde banatan, badaezpada hirugarrena prest. Jantziak, belarritakoak, berak aukeratuak. Dena berak erabaki bezala.\nEtxeko baratzan hilarria zain. Astebete lehenago bera ibili zen hilarria zein puntutan jarri behar zen, eguzkiari nola begiratu behar zion zuzentzen. Gauza bat bakarra geratu zitzaion egin gabe: etxeko langa irekitzea kartzelan dagoen semea sar zedin. Semeari Â«langa irekiÂ» ezinaren penaz joan zen mundu honetatik anderea.\nLanga zabalik egon zen semearentzat ez beste guztientzat. Hileta ordurako juxtu juxtuan eraman zuten dozena-erdi ertzainen artean elizara. Elizkizunak iraun zuen bitarte guztian eskuak lotuta eduki zuten. Baita familiakoek, apaiza tarteko, ertzainekin hitzartutako bisita presatuan ere. Film irlandar baterako eszenak eta giroa.\nLotu zitezkeen, gidoia batere behartu gabe, Jose Ramon Goikoetxea Ardotxik Mentxakaren aitorpena liburu postumoan kontatzen dituenekin. Hamabost egun Bilboko Komisaria nagusian, 1971garren urteko martxoan, salbuespen egoera indarrean. Bere burua eta burkideak salbatzea du helburu militanteak, erakundea ez zulatzea, laguntzaileak arriskuan ez jartzea, eta horretan emango ditu buru argitasun izugarriz, egunez egun bi aste, tratu txar eta torturapean. Gorde beharrekoen artean, zenbait lagun kartzelatik askatzeko asmoari zegozkion oharrak.\nGordeegi, ezkutuegi egon da urtetan inoizko ihesaldirik handiena, IruÃ±eko Ezkaba mendiko San Kristobal gotorlekuan 1938ko maiatzaren 22an gertatu zena. Bertan zeuden 2.500 presoetatik ia 800 irten ziren. Noraezean galduta, 210 fusilatu zituzten, giza-ehizan. Hiruk bakarrik lortu zuten muga zeharkatzea. IÃ±aki Alforja iruÃ±earrak, estreinatu berri duen Ezkaba dokumentalean, geratzen diren lekuko apurrei eman die hitza gotorlekuaren sekretua ager dezaten. Nazien kontzentrazio eremuetarako probaleku izan zen Estatu osoko presoak biltzen zituen kartzela. IruÃ±ean Ezkaba-San Kristobal, Bilbon Artxanda edo Pagasarri edota Donostian Igeldo bezala da, hiriak beti begi-bistan duen mendi hori. Eta hala ere, dokumentalean azaltzen den bezala, inor gutxik daki iruindarren artean zer gertatu zen han.\nGotorlekua bere hartan dago: presoak bizi ziren pabiloi eta brigadak patioaren alde banatan, galeriak, harraskak, komuntzat erabiltzen zituzten zirkiluak, lokutorioa... Denborari muzin eginez, kartzela frankisten filosofia ankerra adierazten duen pintada horma batean. IÃ±aki Alforjak bizirik dirauten lekukoen testigantzak bertan grabatu nahi zituen, baina Armadak ez zion baimenik eman. Hogei urte pasa militarrek handik alde egin zutela eta hala ere bala zorro jaurti berriak lurrean, baimenarekin sartzen direnenak derrigor. Ezkaban Â«Igeldo batÂ» egin nahi omen dute agintariek. Oraindik hango sotoetan arnasten den izua gezurretako emozioetan urtu nahiko dute.\n1938, 1971, 2006... Hogeita hamarnaka urtetako mugarriak, kiribil eta korapilo ugariko lokarri bakar batean. Berandu bada ere, berandutxo gehienentzat, Ezkabako presoek aurkitu dute ahanzturatik atera dituen narratzailea. Ardotxik, bere bizipenen bidez, bere belaunaldiko askorenak utzi ditu idatzita, panfletoak bota eta pintadak eginez militantzian abiatzen ziren gazte haienak. Zenbat denbora behar ote da Ken Loachen eskolako zinegileak semeari langa ireki ezinik hil zen amaren historia iraganean konta dezan?


Agur txalotu eta hunkigarria Joan Mari Torrealdairi - Usurbil - Noaua.eus\nAgur txalotu eta hunkigarria Joan Mari Torrealdairi\nNoaua Aldizkaria 2020-08-03 19:56\nAgur txalotu eta hunkigarria astelehen arratsalde honetan, Joan Mari Torrealdarien aldeko hileta-elizkizunean. Agur dantzatu eta abestua.\nUsurbilgo nahiz Euskal Herriko erakunde edo erakunde ezberdinetako ordezkariak, herritarrak, senide eta lagunak bildutako hileta-elizkizun hunkigarriak agurtu du joan den ostiralean zendu zen Joan Mari Torrealdai.\nAmaieran, Jon Mayak dantzatuz agurtu eta oroitu du Torrealdai eta segidan, plazan Usurbilgo Euskal Kantu Taldeak bi abesti eskaini dizkio; "adio laguna" eta "behin betiko". Txalo artean agurtu dute Torrealdai, agur ezin hunkigarriagoa izan da.\nOndoko eskertza mezua argitaratu dute Joan Mari Torrealdairen senideek:\n"Eskerrik asko, bihotz-bihotzez, Joan Mariren azken agurrean ondoan izan zareten guztioi, agurra goxoagoa eta ederragoa izan da zuei guztioi eskerrak. Eskerrik asko, adiskide, herritar, lankide, agintari, gizarte eragile, euskalgintzako eta kulturgintzako kide, euskaltzale oro. Eskerrik asko, bihotz altxagarri izan zarete. Ez adiorik!".